Sejarah Diaspora Bangsa Yahudi

Bangsa Yahudi merupakan bangsa yang memiliki sejarah yang sangat panjang dan keunikan sejarah yang panjang ini terletak pada proses perpindahan bangsa Yahudi ke seluruh dunia. Proses ini dikenali sebagai diaspora atau tefutzah dalam bahasa Ibrani.

Dalam hal ini, proses diaspora yang panjang ini telah menyaksikan pelbagai kisah pahit dan manis yang telah dialami oleh bangsa Yahudi. Dalam hal ini, mereka pernah menikmati kemewahan dan mengutip kekayaan melebihi bangsa tempatan. Mereka juga pernah terseksa apabila berlakunya penindasan terhadap mereka.

Hal ini menyebabkan mereka telah menjadi bangsa yang berada di kelas kedua dengan memainkan peranan sebagai hamba. Semasa mereka berada dalam kesengsaraan tersebut mereka telah menetap bagi meneruskan kehidupan di beberapa buah negara dan juga wilayah sebagai masyarakat minoriti. Diaspora yang dialami oleh bangsa Yahudi adalah bebeza dengan bangsa Mongol dan Bangsa Eropah.

Bangsa Mongol dan Eropah pada suatu ketika dahulu mereka pernah menawan banyak wilayah termasuklah wilayah yang berada jauh dari tempat asal mereka.Namun walau bagaimanapun mereka tidak memasuki wilayah-wilayah secara beramai-ramai apatah lagi untuk mendiami wilayah–wilayah tersebut sebagai penduduk yang tetap. Mereka sebenarnya hanya menempatkan wakil-wakil mereka untuk menjalankan urusan pentadbiran dan menguatkan pertahanan di sesebuah wilayah.Pada masa yang sama penaklukan yang mereka lakukan tidaklah bertahan bergitu lama.

Hal ini berlaku demikian kerana terdapat gerakan nasionalisme yang berlaku dalam kalangan penduduk tempatan .Sebagai Contohnya, Penjajahan British sekitar negara Asia Tenggara. British tidak membawa masuk rakyatnya secara beramai-ramai bagi menetap di tanah jajahan. Sebaliknya mereka hanya membawa beberapa orang yang berkelayakkan sebagai wakil mereka di tanah jajahan.

Berbeza dengan proses diaspora yang dilakukan oleh Bangsa Yahudi. Sehubungan dengan itu, proses diaspora Bangsa Yahudi berlaku dalam satu tempoh yang sangat panjang sehingga telah mewujudkan komuniti Yahudi di kawasan penghijrahan mereka. Bangsa Yahudi yang berasal daripada Baitul Maqdis ini telah tersebar ke serata Semenanjung Tanah Arab,Afrika dan juga Eropah.

Malah mereka juga turut tersebar ke negara-negara Asia seperti China, Jepun, India dan juga Australia namun di benua Asia perpindahan mereka dalam komuniti yang sangat kecil. Dalam tempoh yang agak lama ramai dalam kalangan Bangsa Yahudi telah melupakan bahasa ibunda mereka iaitu bahasa Ibrani. Namun, kebanyakan tradisi agama masih dipertahankan dari generasi ke generasi. Diaspora Bangsa Yahudi berlaku dua peringkat dan memiliki sejarah yang sangat menarik untuk diterokai.

Diaspora Bangsa Yahudi Peringkat Pertama

Angkatan tentera kerajaan Babylon daripada Mesopotamia yang diketuai oleh Raja Nebuchadnezzar kedua telah menyerang Baitul Maqdis dan bertindak membakar kota tersebut. Hal ini telah menyebabkan ramai penduduk Yahudi terbunuh manakala mereka yang masih hidup telah dibawa pulang ke wilayah Babylon dijadikan sebagai hamba. Pada masa yang sama, Baitul Maqdis telah berada jatuh dalam tangan tentera Babylon.

Dari sudut pandangan Isla , serangan tersebut berlaku adalah disebabkan oleh kerosakan yang dilakukan oleh bangsa Yahudi itu sendiri. Ini mendatangkan murka ALLAH menyebabkan Allah telah mendatangkan bencana kepada mereka secara besar-besaran.

Antara kerosakan yang dilakukan oleh bangsa Yahudi ialah meminda dan menokok tambah kandungan kitab Taurat yang diturunkan kepada Nabi Musa a.s untuk menjadi panduan dalam kehidupan mereka. Mereka juga telah menghalalkan banyak perkara yang haram mengikut hawa nafsu mereka.

Bangsa Yahudi mendapat nafas baru apabila kerajaan Babylon berjaya ditumbangkan oleh Empayar Parsi yang dipimpin oleh Raja Kurush atau lebih dikenali sebagai Cyrus The Great. Dalam hal ini, orang Yahudi mendapat layanan yang baik. Cyrus The Great merupakan pemerintah yang bertimbang rasa, cintakan kedamaian dan memiliki empayar yang sangat luas.

Penjajahan bangsa Yahudi oleh kerajaan Babylon telah memulakan diaspora pertama dalam sejarah bangsa Yahudi. Mereka yang pada mulanya tinggal di Baitul Maqdis dan juga kawasan yang terletak disekitarnya kini telah tersebar diserata semenanjung Tanah Arab.

Dalam tempoh diaspora ini, bangsa Yahudi turut tinggal bersama orang-orang Arab ketika zaman Rasullullulah s.a.w. Tiga suku kaum Yahudi di Madinah yang terkenal dan hidup di Madinah bersama orang islam Bani Nazir, Bani Quraizah dan juga Bani Qainuqa.

Diaspora Bangsa Yahudi Kedua

Pada tahun 70 Masihi, Panglima Titus yang merupakan maharaja Rom telah mengetuai tentera Rom dan mereka berjaya menawan Baitul Maqdis. Serangan tersebut juga telah mematahkan pemberontakan orang-orang Yahudi terhadap Empayar Rom. Pada awal peperangan, tentera Rom tidak berjaya untuk menembusi tembok Baitul Maqdis kerana orang Yahudi telah membina tembok-tembok yang tinggi bagi tujuan pertahanan. Namun kesungguhan dan strategi yang berkesan yang digunakan oleh tentera Rom telah menyebabkan mereka berjaya menawan Baitul Maqdis.

Mereka terpaksa keluar buat kali kedua dan hanya kembali selepas hampir 2000 tahun bertebaran ke serata dunia melalui penubuhan Israel pada 1948. Namun begitu, penghijrahan kedua ini telah menyebabkan bangsa Yahudi tersebar lebih jauh daripada penghijrahan yang pertama.

Bangsa ini banyak ditemui dalam bilangan yang agak banyak di negara Eropah,Turki dan beberapa tempat di Afrika.Pada masa yang sama rupa para mereka mula berbeza mengikut kedudukan geografi mereka.Sebagai Contohnya, Bangsa Yahudi yang menetap di Afrika memiliki kulit yang gelap sama seperti penduduk Afrika.Salah satu kelompok Yahudi yang tinggal di Afrika ialah Yahudi Ethiopia yang lebih dikenali sebagai Beta Yahudi. Dalam konteks ini, Beta Yahudi merupakan komuniti Yahudi daripada Baitul Maqdis yang telah berpindah ke Uthopia..Selepas serangan Babylon,ramai orang Yahudi telah berhijrah ke Mesir sehinggalah pemerintahan ratu terakhir mesir iaitu Cleopatra. Ketika peperangan yang melibatkan Rom dan Mesir berlaku ,orang Yahudi sudah pastilah berpihak kepada Mesir .Namun apabila Mesir berjaya dikalahkan maka orang Yahudi terpaksa berhijrah ke Ethiopia.

Penindasan Terhadap Bangsa Yahudi

Bangsa Yahudi telah melalui satu tempoh yang penyeksaan yang cukup dasyat dalam sejarah tamadun manusia. Di beberapa buah negara Eropah,  orang Yahudi telah ditindas tanpa belas kasihan. Mereka juga pernah diusir daripada negara-negara yang mereka pernah menetap.

Pada tahun 1210, Raja England iaitu John telah memerintahkan semua orang Yahudi di England ditangkap dan dikumpulkan. Dalam masa yang sama orang Yahudi juga perlu membayar sebanyak 66,000 mark kepada baginda. Ramai orang Yahudi telah dipenjara dan diseksa sementara jumlah wang tersebut berjaya dilunaskan.

Pada tahun 1483 dan 1492, Raja Ferdinand dan Ratu Isabella juga telah mengusir semua bangsa Yahudi yang terdapat di semua wilayah yang berada dibawah penguasaan mereka seperti Castile, Catalonia, Basque, Pulau Sardinia, Sicily, Valencia dan Andalusia. Sebelum penaklukan tersebut, Bangsa Yahudi berada dibawah pemerintahan kerajaan Islam iaitu kerajaan Uamiyyah dan memperoleh layanan yang baik daripada pemerintah.

Apabila kerajaan Islam tewas bangsa Yahudi mula mengalami mimpi ngeri. Melalui Dikri Alhambra yang telah ditandatangani oleh Raja Ferdinand dan Ratu Isabella pada 31 Mac 1492, bangsa Yahudi telah dipaksa memeluk agama Kristian atau keluar daripada wilayah mereka. Mereka yang tidak membuat pilihan akan dihukum bunuh oleh pemerintah. Hal ini telah menyebabkan mereka berpindah ke wilayah-wilayah Afrika utara.

Di negeri-negeri Papal yang berada di bawah penguasaan gereja Katholik, Pope telah mengarahkan Yahudi diusir keluar pada bulan Mac 1569. Namun begitu, bangsa Yahudi yang memiliki kepentingan perdagangan sahaja yang dibenarkan untuk tinggal di Bandar Rom dan Ancona. Pemerintah Rom menyediakan tempat khas atau ghetto bagi memencilkan penempatan Yahudi supaya tidak bercampur dengan mereka.

Rusia juga telah menyediakan wilayah khas untuk orang Yahudi dan mereka tidak dibenarkan tinggal diluar kawasan itu. Kebencian Rusia terhadap bangsa Yahudi ini telah membawa kepada berlakunya serangan yang melibatkan pembunuhan dan kerosakan harta benda pada tahun 1881, 1883, 1903 hingga 1906.

Sekatan dalam sektor pendidikan juga turut dikenakan terhadap bangsa Yahudi. Sehubungan dengan itu, di wilayah penempatan khas Yahudi sebanyak 10 % Sahaja kuota yang diperuntukan untuk anak-anak Yahudi.Manakala di Bandar Moscow, dan St Petersburg hanya 3% sahaja kuota yang disediakan.

Penghijrahan Orang Yahudi Ke Amerika Syarikat

Berdasarkan catatan sejarah, Joachim Gans merupakan orang Yahudi pertama yang tiba di Amerika Syarikat pada tahun 1585. Pada September tahun 1654 seramai 23 orang Yahudi dari Recife, Brazil telah berhijrah ke New Amsterdam. Golongan Yahudi seterusnya telah berpindah ke daerah yang dikuasai Belanda di Selatan Amerika. Pada tahun 1658, satu penghijrahan yang melibatkan 15 buah keluarga imigran Yahudi telah tiba di Newport ,Rhode Island dari Sepanyol dan juga Portugal. Dalam hal ini, mereka merupakan golongan Yahudi yang lari daripada penyeksaan yang dilakukan terhadap Sepanyol dan juga Portugal

Nasib Bangsa Yahudi Sepanjang Perang Dunia Kedua

Mimpi ngeri bangsa Yahudi mencapai kemuncaknya pada era Perang Dunia Kedua. Namun mimpi tersebut adalah sangat ngeri daripada mimpi yang mereka alami sebelum ini. Kebangkitan Parti Nasionalis Jerman (NAZI) yang pada asalnya adalah sebuah parti politik kemudiannya bertukar menjadi parti gerakan fasis.

Kebangkitan Nazi dan Adolf Hitler meninggalkan banyak kesan dalam sejarah bangsa Yahudi sehingga hari ini.Kebencian hitler dan pengikutnya terhadap yahudi adalah disebabkan anggapan mereka bahawa orang Yahudi menjadi punca kekalahan Jerman pada perang dunia pertama.

Setelah berjaya menakluk Poland, Jerman meneruskan peluasan kuasa dengan melancarkan serangan ke Denmark dan Orwegia. Seterusnya, pada 10 Mei 1940 pasukan Jerman telah mendarat di Belanda. Hal ini berlaku demikian kerana mereka ingin menguasai ruangan udara dan jambatan di Rotterdarm setelah berjaya beliau menghantar tenteranya ke Belgium.

Pada masa yang sama, kebencian terhadap bangsa Yahudi semakin menyerlah apabila seramai 3 juta orang Yahudi di Poland dan orang Yahudi perlu memakai tanda “bintang” bagi mengecam mereka.

Pada 12 oktober 1940, orang-orang Yahudi diperintahkan di Warsawa agar dipersiapkan dinding setinggi setengah meter dibina bagi menampung setenggah juta orang Yahudi yang terdiri daripada pemuda,wanita,anak-anak kecil dan juga orang tua. Mereka menderita dengan kelaparan dan juga kesejukan. Lucien Steinberg menceritakan tentang getho dalam bukunya yang berjudul Jews Against Hitler

“The ghetto was set up on 2 october 1940,when Ludwig Fisher,German governor of Warsaw and its immediate vicinity,published a decree effecting the constitution of a jews quarter (Judisches Wohnbezirk) in the town.The non Jewish inhabitants had to leave the area,while the Jews who lived outside its precincts,a much larger number,were forced to take up residence inside.In 1942,it was reckoned that in theory the density of the worst Warsaw slums before the German Occupation.in fact tens thousands of Jews,and there were 450000 in the getho, had not even a roof over their heads,and many more existed in reception centres or in over crowded,improvised dormitories”

Himmler dan Hydrich telah mendirikan tim eksekuisi yang dikenali sebagai Einsategrupen yang terdiri daripada SS, Polis, dan Wehrmacht mereka yang diberi tanggungjawab bagi mengumpulkan orang-orang Yahudi. Pada masa yang sama, orang-orang Yahudi perlu mengali kubur mereka sendiri. SS telah menyiapkan jurang yang dikenali sebagai Babi Yar. Selebihnya ialah sejarah di mana jutaan orang Yahudi dibunuh dengan kejam.

Kejatuhan The Third Reich

Selepas perang dunia kedua berakhir pada 1945, terdapat pemimpin Nazi telah berjaya ditangkap dan terdapat juga melarikan diri. The Furher (Hitler) merupakan individu yang sangat dikenendaki telah berjaya membunuh diri. Namun terdapat pendapat yang menyatakan beliau berjaya melarikan diri ke Agentina menggunakan U-BOAT ( German Submarine).

Walaubagaimanapun penulis memilih pendapat yang paling kukuh iaitu Adolf Hitler membunuh diri apabila dikepung oleh tentera Soviet Union. Mimpi ngeri bangsa Yahudi berakhir apabila sebahagian besar mereka telah terselamat dan terus tinggal di Eropah. Manakala sebahagian lagi telah berhijrah ke negara lain.Kebanyakan mereka telah berhijrah ke Israel dan Amerika Syarikat bagi memulakan kehidupan yang baru.

Perang saudara di Ethiopia telah menimbulkan perasaan belas kasihan dalam kalangan orang Yahudi di Israel terhadap saudara mara mereka di sana. Pada tahun 1991, kerajaan Israel telah menghantar tentera bagi menyelamatkan Yahudi di Ethiopia dengan membawa mereka berpindah ke Israel dan menjadikan mereka sebagai warga Israel. Perpindahan ini menggunakan 34 buah pesawat tentera yang mengangkut seramai 14000 orang Yahudi Ethiopia ke Israel dalam tempoh 34 jam.

Kebangkitan Yahudi Israel

Sejak penubuhan negara Israel pada tahun 1948, Bangsa Yahudi sekali lagi melakukan kerosakan di atas muka bumi termasuklah Baitul Maqdis. Pada masa yang sama mereka juga telah melakukan penindasan terhadap bangsa Arab yang menetap di Palestin berterusan sehingga ke hari ini sejak Israel ditubuhkan.

Mereka yang pada ketika dahulunya telah ditindas dan dizalimi dengan teruk oleh empayar Babylon, Rom, Rusia dan Nazi Jerman pula yang menindas dan mengzalimi bangsa Arab Palestin.

Mereka langsung tidak merasa insaf terhadap apa yang telah mereka lalui suatu ketika dahulu. Dalam mensyuarat Pertubuhan Negara-Negara Berkecuali pada tahun 1986 Tun Dr Mahathir selaku Perdana Menteri Malaysia bercucap dengan nada yang berani mengkritik bangsa Yahudi.Beliau berkata bahawa

“The expulsion of Jews from the Holy Land 2000 years ago and the Nazi oppression of Jews have taught them nothing. If anything at all, it has transformed the Jews into the very monsters that they condemn so roundly in their propaganda material.”

Pada tahun 2003 sewaktu persidangan OIC Tun Dr Mahathir sekali lagi mengkritik bangsa Yahudi melalui Ucapannya iaitu:

“But Today The Jews rule this world by proxy.They get other to fight and die for them.”

RUJUKAN

Adolf Hitler.1939. Mein Kampf. London: Huurst and Blackett Co Publisher Ltd

Mohd Nadzri Kamsin. 2018. Travelog Misteri Israel Kuasai Dunia. Kuala Lumpur: Hijjaz Records Publishing

Lucien Steinberg. 1970. Jews Againts Hitler.French: Gordon Cremonesi Ltd

Paul Johnson. 1987. A History of the jews.New York: Harper & Row Publishers.

Sabaruddin Hussein.2010.Agenda Yahudi Menakluk Dunia Rahsia Disebalik Rahsia. Batu Caves: PTS Islamik Sdn Bhd, 2010.

Dr. Mahathir VS Jews. https://youtu.be/MwjbGatqmyY

Malaysian Prime Minister Dr. Mahathir bin Mohamad 2003 on the jews. https://youtu.be/UGWJ7tVr47o

Artikel sumbangan Paklong untuk The Patriots.


Selatanisasi – Bagaimana Dunia Adaptasi Kebudayaan India?

Selatanisasi merupakan suatu proses yang panjang yang berlaku dalam sejarah dunia ini. Selatanisasi merupakan hasil daripada kemakmuran dan kekayaan di Hemisfera Selatan ini dan revolusi Selatanisasi ini bermula di India. Seperti yang kita sedia maklum, sebelum kedatangan islam, Tanah Melayu ini menerima gelombang ajaran agama Hindu-Buddha dan selama lebih seribu tahun, ramai orang melayu yang menganut ajaran Hindu-Buddha ini, terutama yang melibatkan pentadbiran dan keluarga bangsawan.  Namun begitu, tidak semua orang melayu menerima ajaran ini. Masih ramai yang selesa dengan anutan lama mereka iaitu Agama Nenek Moyang melayu yang percaya kepada Kayangan dan semangat-semangat yang digelarkan sebagai Animisme.

Menurut Dr Lynda Norene Shaffer, pensyarah di University of Hawaii di dalam penulisannya yang bertajuk “Southernization”, di dalam Journal of World History 5, Spring (1994), pelayar-pelayar melayu telahpun belayar merentasi lautan ke India dan China seawal tahun 300 SM dan telah membuat hubungan dengan pedagang-pedagang dari India dan China seawal kurun itu. Ini menjelaskan bahawa pelayar melayu yang pernah berhubung dengan ketamadunan India ketika itu iaitu Dinasti Maurya yang memerintah hampir keseluruhan India.

Semasa pemerintahan dinasti Maurya di India, emas merupakan komoditi yang sangat penting sebagai matawang dan barang perhiasan yang sangat menarik. Emas dalam tamadun DInasti Maurya dibeli dari Siberia. Namun begitu, orang-orang gasar di pedalaman Asia selalu mengganggu dan merugikan tamadun Maurya menyebabkan mereka mencari emas dari alternatif yang berbeza. Akhirnya, dinasti Maurya membeli emas dari Asia Tenggara dan Afrika menggunakan khidmat pelayar-pelayar melayu yang kerap belayar merentasi lautan Hindi menggunakan angin monsun dan petunjuk-petunjuk semulajadi yang biasanya pelayar melayu sahaja yang mahir seperti perihal bintang, awan-awan, beburung, suhu air laut, warna air dan sebagainya yang menjadi panduan kepada pelayar-pelayar melayu sebelum kompas diciptakan oleh tamadun China kemudiannya.

Melalui pelayar-pelayar Melayu ini, mubaligh-mubaligh Sivaism dapat menyebarkan ajaran Hindu ke Asia Tenggara, sama ada mereka ikut belayar bersama pelayar Melayu ataupun melalui pelayar Melayu itu sendiri yang menyebarkan ajaran tersebut kepada ahli keluarga mereka. Sebelum kurun ke-5M, Agama Hindu Buddha tidak begitu berkembang ke Asia Tenggara. Ketamadunan Sungai Batu yang berusia sehingga kurun ke-6 SM juga tidak menemui bukti-bukti kewujudan agama Hindu Buddha secara meluas dan tiada binaan-binaan Hindu-Buddha sebelum kurun ke-5M. Bukti-bukti arkeologi seperti binaan rumah ibadat yang dibina seawal tahun 110M dan barisan jeti kuno tidak menggambarkan terdapat pengaruh Hindu-Buddha, malahan unsur-unsur animisme iaitu penyembahan terhadap Gunung Jerai dan kedudukan candi-candi yang menggambarkan orbit planet mengeliling Gunung Jerai jelas menunjukkan Gunung Jerai merupakan pusat keagamaan orang Melayu di tamadun Kedah Tua, dan tidak berkiblatkan Sungai Ganges ataupun Banjaran Himalaya.

Oleh yang demikian, dakwaan Melayu Pendatang dan Orang India telahpun membuka tamadun di sini 2500 tahun dahulu tidak tepat dan mengelirukan. Sekitar tahun 500 SM, orang Melayu telahpun membuka tamadunnya di sini, berpusat di Tamadun Sungai Batu sebagai pusat kegiatan ekonomi Zaman Logam di Tanah Melayu. Pusat peleburan besi kuno antara terbesar di dunia ini, ditambah pula dengan kemahiran orang Melayu mengenderai kapal layar menyelusuri angin monsun, tidak mustahil koloni-koloni Melayu dapat dikesan sejauh muara Sungai Zambezi di Timur Afrika dan penempatan bangsa Merina, iaitu saudara orang-orang Melayu sebagai majoriti di Pulau Madagaskar.

Dengan pengetahuan yang hebat ini, orang Melayu telahpun menguasai laluan perdagangan rempah di Lautan Hindi serta membuka pelabuhan dan pasar untuk pertukaran barangan dari India ke China melalui laluan Trans-Semenanjung, antara Kedah dan Singgora ataupun melalui Hujung Salang ke Cahaya (Chaiya), seterusnya menjadikan kawasan tersebut sebagai kawasan yang sangat kaya-raya.

Selatanisasi Kebudayaan India Sebagai Trend Sedunia

Kebudayaan tinggi tamadun India bermula dengan tamadun Lembah Indus, dengan penanaman kapas dan penciptaan pakaian, lebih kurang 2000 tahun SM. Selepas tamadun Indus melenyap dengan misterinya, wujud kerajaan-kerajaan kecil seawal 500 SM  iaitu Janapada dan kerajaan yang lebih besar atau dikenali sebagai Mahajanapada. 16 buah Mahajanapada disatukan membentuk Kerajaan Magadha dan seterusnya, Magadha memperluaskan empayarnya ke pedalaman India. Kegemilangan Magadha dengan ibukotanya di Pataliputra berterusan dari Tahun 600 SM hingga 345 SM dan diteruskan pula oleh Dinasti Nanda dan Maurya.

Selepas Asoka menewaskan Kerajaan Kalinga dalam perang yang sangat dahsyat dan membawa angka korban hingga ratusan ribu pejuang, Raja Asoka bertaubat dan menganut ajaran kebaikan agama Buddha serta tidak lagi meneruskan kemaraan ketenteraannya ke arah Selatan. Baginda menghantar mubaligh-mubaligh Buddha ke seluruh pelosok dunia dan baginda juga menghantar Sana dan Utara, dua orang mubaligh ke Asia Tenggara untuk menyebarkan ajaran Buddha.

Namun begitu, kedua-duanya hanya sampai di Pedalaman Asia Tenggara sahaja, tetapi bukan di Tanah Melayu. Tiada bukti fizikal mahupun catatan bertulis yang menunjukkan ajaran Hindu atau Buddha telah disebarkan pada zaman Maurya iaitu lebih kurang tahun 250 SM. Penyebaran ajaran Veda mungkin berlaku secara kecil-kecilan bersama dengan pedagang-pedagang yang berjalan kaki dari Teluk Benggala, turun ke Mrauk-U, terus ke Sriksetra, sehinggalah ke Kedah Tua.

Selatanisasi merupakan kesan kebudayaan tinggi tamadun India di zaman Empayar Gupta memerintah sebagai penerus kerajaan Maurya. Selepas Maurya melemah sekitar tahun 184 SM, berlaku perang saudara yang membawa kepada wujudnya Kerajaan Shunga. Sebelum itu lagi, kerajaan Kalinga kembali merdeka selepas kemangkatan Raja Asoka dan mewujudkan Kerajaan Maha Megavahana dengan Raja Kharavela yang menganuti Fahaman Jainism, pecahan kepercayaan Veda yang ekstrim dengan kebaikan seperti puasa yang ketat dan pemakanan hanya daripada tumbuh-tumbuhan sahaja.

Selain itu, wujud kerajaan Satavahana yang menjadi kerajaan besar selepas kejatuhan Maurya. Kerajaan Satavahana dan Maha Megavahana merupakan kerajaan yang sangat kaya-raya sebagai penerus kepada Empayar Maurya yang muflis akibat peperangan di Zaman Asoka dan Brihadnatha. Dengan kebijaksanaan mengawal perdagangan di Teluk Benggala, sama ada perdagangan darat dengan Kerajaan-kerajaan di Arakan dan Negarakota Pyu, mahupun kejayaan perdagangan maritim dengan negara-negara yang lebih timur iaitu Negarakota-negarakota Melayu.

Dengan perhubungan yang erat ini, kerajaan-kerajaan Melayu yang selalu berhubung dengan kerajaan Satavahana dan Mahamegavahana menerima kesan awal pengaruh kebudayaan dan keagamaan dari dua kerajaan kaya ini. Kerajaan Melayu Funan merupakan empayar pertama orang Melayu yang membuat hubungan diplomatik secara langsung dengan kerajaan Maha Megavahana, Kerajaan Bangsa Kalinga yang terletak di Orissa hari ini.

Selepas kejatuhan Maurya, wujud kembali kerajaan-kerajaan kecil yang merdeka daripada Maurya. Raja Kharavela, Raja Agung Kalinga dari Dinasti Maha Megavahana ini meluaskan pengaruhnya ke barat, selatan dan utara Kalinga dan menakluki kawasan yang sangat luas, hampir menyamai keluasan kerajaan Maurya. Ketika inilah, Fan Chan membuat hubungan diplomatik dengan Kalinga. Oleh sebab Raja Kharavela ini digelar The Lord of Aryan ataupun Raja segala Aryan, maka bangsa Melayu memanggil sesiapa sahaja yang berasal dari Anak Benua India sebagai Kalinga atau dengan pelat Melayunya sebagai Keling.

Panggilan ini menyebabkan bangsa India yang datang terkemudiannya marah kerana bangsa Kalinga ini bukan bangsa mereka, malahan saling bermusuhan antara satu sama lain sejak mula awal kejatuhan Maurya ini. Menurut prasasti Hathigumpha, Kharavela telah menakluk seluruh kawasan bangsa Tamil di Selatan, termasuklah Chola, Pandya, Satyaputra dan Keralaputra. Panggilan Keling ini menyebabkan orang-orang India yang datang terkemudian berasa inferior kerana bangsa Kalinga ini cenderung kepada orang Aryan, manakala mereka kebanyakannya adalah bangsa Dravidian. Ini membuktikan, hubungan beribu-ribu tahun antara Melayu dengan India tidak melibatkan bangsa Dravidian sama ada Chola, Pandya mahupun Chera sebelum kurun ke-10M.

Hubungan yang erat dan kehebatan kerajaan Kalinga (Maha Megavahana) ini menyebabkan kerajaan Melayu Funan dan kerajaan-kerajaan vassalnya meniru pentadbiran dan keagamaan Kalinga. Agama Hindu, Buddha dan Jain dapat hidup dengan harmoni di Kalinga, begitu juga di Tanah Melayu ini. Namun begitu, proses pengembangan agama Hindu Buddha hanya berlegar-legar dalam kalangan bangsawan sahaja. Orang Melayu kebanyakannya masih menganut ajaran lama nenek moyang mereka. Golongan bangsawan juga menggunakan bahasa Sanskrit dalam penulisan mereka dan menyebabkan agama Hindu-Buddha kurang tersebar kepada rakyat Melayu. Tiada bukti nyata agama Hindu Buddha berkembang pesat di zaman tersebut (Sebelum masihi).

Namun, selepas Kharavela mangkat, pengaruh Kalinga semakin merosot dan pengaruh kerajaan Satavahana yang berpusat di Selatan Kalinga (Andra Pradesh) semakin berkembang. Semasa kewujudan kerajaan Satavahana, pengaruh kebudayaan dan keagamaan Hindu-Buddha semakin meluas di Asia Tenggara dengan penemuan arca-arca Amravati yang ada pengaruh Satavahana ini.

Namun begitu, ia masih tidak begitu banyak, hanya kira-kira lapan arca yang ditemukan serata Kepulauan Melayu ini. Pengembangan kebudayaan India dan Selatanisasi telah mula merebak di zaman Maha Megavahana dan Satavahana ini ke Asia Tenggara, hasil daripada pelayar-pelayar Melayu berdagang di India, Afrika dan China. Seawal kurun pertama masihi, pelayar-pelayar Melayu ini telah mengajarkan ilmu pelayaran kepada bangsa India dan China, namun mereka tetap tidak dapat menyaingi kebijaksanaan bangsa Melayu dalam bidang pelayaran. Pelayar-pelayar Melayu inilah yang memungkinkan Era Selatanisasi dapat berkembang melalui perdagangan dan penghijrahan sami-sami Hindu Buddha ke seluruh pelabuhan di Timur dan Barat Lautan Hindi.

Sekitar tahun 400M, semasa kegemilangan ketamadunan tinggi India iaitu semasa Zaman Dinasti Gupta memerintah, ⅔ lautan di sepanjang khatulistiwa dikuasai oleh pelayar-pelayar Melayu (L.N. Shaffer dalam makalah Southernization) dan pemindahan kebudayaan India berlaku melalui jalan laut dan jalan darat.

Kebudayaan ini merangkumi pemakaian dan jenis kain kapas, keagamaan, falsafah, ilmu matematik dan kesusasteraan. Tamadun Melayu juga mendapat tempias daripada perkembangan pengaruh kebudayaan Gupta ini dengan menjadi pengantara jenis pemakaian kain dari India ini dan orang Melayu kebanyakannya mengenakan kain kapas India berbanding kain hengfu yang digunakan di zaman Funan dahulu. Istilah Sarung dan baju kurung yang wujud sejak zaman Funan telahpun berevolusi dengan kain kapas dari India ini. Namun begitu, istilah Kain Pelikat menjadi popular hanya selepas keagungan kerajaan Kesultanan Melayu Melaka. Pemakaian ini menjadi trend di zaman itu sehingga kurun ke-17M, sebelum Kebudayaan Moden Baratisasi yang tersebar melalui kolonialisme pula menjadi trend dan ikutan dalam berpakaian.

Selain itu, perkembangan dalam bidang falsafah, matematik, astronomi dan perubatan juga menjadikan tamadun India semakin maju dan mempengaruhi tamadun di sekitarnya. Kesan daripada percambahan keilmuan dalam tamadun India, Tamadun Islam pada zaman Abbasiyah dan tamadun China juga terkesan dengan pelbagai disiplin ilmu ini. Tidak kurang juga bidang ilmu ini berasimilasi dengan pengetahuan ilmu orang Melayu yang membentuk pantang-larang dan perkembangan herba dalam perubatan orang Melayu di zaman dahulu.

Pengaruh Selatanisasi ini menjadikan budaya Gupta dan India secara amnya menjadi ikutan dan trend seluruh dunia, sehingga ke Rom Timur dan China. Tidak pula mereka semua berasal daripada India, malahan secara lokalnya semua bangsa-bangsa ini sememangnya berasal dari tempat mereka. Melayu juga secara lokalnya berada di Kepulauan Melayu ini. Manakan mungkin, Kaum India yang ada hari ini telah wujud sejak 2500 tahun dahulu di Tanah Melayu secara besar-besaran seperti hari ini. Tidak perlulah kita mengetuk kepala guru-guru sejarah, cukuplah dengan menepuk dahi dan berfikir sejenak, jika bangsa India yang ada hari ini telah datang 2500 tahun dahulu, mengapa tiada keturunan mereka di sekitar Lembah Bujang contohnya, yang wujud ribuan tahun? Adakah mereka semua diangkut oleh UFO dan dicampakkan kembali ke India?

Walaubagaimanapun, Kaum India seharusnya berbangga kerana lebih kurang dua ribu tahun dahulu, kebudayaan dan keilmuan dari India mempengaruhi hampir 70% tamadun-tamadun sedunia dengan trend pakaian dan budaya keilmuan mereka.

Rujukan:


Baalbek: Kota Berusia 12, 000 Tahun Yang Ditemui Di Lubnan

Baalbek merupakan sebuah kota Phoenicia yang bertempat di Lebanon, Beirut moden, tepatnya di Lembah Beqaa. Kota ini telah dihuni seawal tahun 9000 SM, dan semenjak zaman silam lagi ia berfungsi sebagai lokasi kunjungan suci dalam tradisi pemujaan dewa langit Baal dan pasangannya, Astarte si Ratu Kayangan dalam kepercayaan masyarakat Phoenicia (nama ‘Baalbek’ membawa maksud Raja Baal dari Lembah Beqaa).

Pusat kota ini bertempat di sebuah kuil besar yang didirikan khusus untuk Astarte dan Baal. Pada tempoh terkemudian, puing-puing kuil tersebut tertimbus di bawah Kuil Jupiter yang dibina oleh tamadun Rom. Pada hari ini, kota Baalbek telah pun disenaraikan oleh UNESCO sebagai sebuah Tapak Warisan Dunia.

BEBATUAN BAALBEK

Penelitian pakar mendapati berat batu-batu penjuru dari kuil awal di Baalbek mencecah lebih 100 tan sementara tembok-tembok penyokongnya pula masing-masing seberat 300 tan, sekaligus membuatkan ramai ahli arkeologi, saintis, dan sejarahwan moden dibelenggu persoalan tentang bagaimanakah batu-batuan itu dipindahkan, dari mana ia datang, dan bagaimana ia dibentuk sehingga menjadi sebahagian daripada kuil silam tersebut.

Pada hari ini, batu-batuan itu dan juga batu-batuan seberat lebih 900 tan yang terletak kira-kira satu batu dari Baalbek dikenali sebagai Bebatuan Baalbek dan dari semasa ke semasa, ia terus menjadi bahan perbincangan dan penyelidikan khususnya tentang bagaimana ia dipindahkan dan disusun menjadi kuil. Bangkit juga persoalan-persoalan lanjut seputar mengapa bebatuan itu diperlukan di kuil berkenaan dan mengapa pula saiz tiang-tiang di kuil tersebut lebih besar berbanding seperlunya.

Pada tempoh terkemudian, tamadun-tamadun pembina seperti bangsa Rom misalnya, menggunakan bebatuan dari binaan awal tersebut sebagai foundasi asas bagi binaan kuil-kuil mereka. Walau bagaimanapun, lokasi asal batu-batuan tersebut sama sekali tidak dipindahkan.

Berikutan ukuran berat dan isipadu bebatuan tersebut yang melampaui akal munasabah, sebahagian pihak mengandaikan berlaku aktiviti makhluk asing di Baalbek pada zaman silam. Malahan, ada juga yang beranggapan kota tersebut kononnya adalah lokasi pendaratan kapal angkasa makhluk asing. Bagaimanapun, teori sebegini tidak pernah diterima oleh lingkungan cendekia.

HELIOPOLIS

Pada tahun 334 SM, Alexander Agung menakluki Baalbek dan menamakannya sebagai Heliopolis, atau ‘Kota Matahari’. Nama tersebut terus dikekalkan semasa Pompey Agung menguasai rantau Phoenicia pada tahun 64 SM dan menjelang 15 SM, kota tersebut dijadikan sebagai koloni Empayar Rom.

Di bawah pemerintahan Rom, kota Baalbek menjalani penaiktarafan secara meluas menerusi pelaksanaan banyak projek pembinaan monumen, terowong, akueduk, dan rangkaian jalan. Pada era Septimus Severus (193-211 M), kuil agung Jupiter Baal dibina (dianggap sebagai bangunan keagamaan paling besar dan paling indah dalam sejarah Empayar Rom) dan sehingga ke hari ini, runtuhannya masih boleh disaksikan.

Kota Baalbek terus dijadikan sebagai destinasi kunjungan suci masyarakat umum sehinggalah Constantine Agung mengiktiraf agama Kristian sebagai agama rasmi Empayar Rom (bermula pada 313 M sejak pengeluaran Titah Milan). Semenjak itu, Baalbek pun dikristiankan bagi menghindari nasib sama yang menimpa beberapa buah tapak pagan yang dihancurkan atau ditinggalkan.

Kuil Bacchus yang lebih besar berbanding Parthenon di Athens misalnya, masih wujud sehingga kini dan kesemua kompleks kuil Rom (baik kuil Jupiter, Bacchus, Venus, dan Mercury) dibiarkan berdiri menggagahi kebangkitan agama Kristian lantaran fungsinya ditukar sebagai gereja; hanya mezbah kuil Jupiter sahaja dihancurkan oleh Theodosius I. Kuil-kuil tersebut terus memainkan kefungsiannya sebagai tempat ibadah penganut Kristian sehinggalah ketibaan Arab-Muslim pada tahun 637 M.

SEJARAH LANJUT

Di bawah pemerintahan Islam, khususnya selepas kemenangan mereka ke atas Byzantine dalam Pertempuran Yarmuk, kompleks kuil Baalbek ditukarkan namanya kepada Al-Qalaa (kubu). Dinding-dindingnya diperteguh dan ciri pertahanan kuil-kuilnya diampuhkan. Di tengah-tengahnya pula dibina sebuah masjid sambil unsur-unsur Kristian dibuang dan dihancurkan.

Kota tersebut kemudian ditakluki oleh pasukan Byzantine pada tahun 748 dan 975 M, namun mereka tidak berupaya mengekalkan kekuasaannya buat tempoh yang lama. Selepas terselamat daripada gempuran Monggol dan serangan-serangan lain, Baalbek jatuh ke tangan Empayar Uthmaniyah dan pada zaman itulah, kota tersebut diabaikan sekaligus mengakibatkan bangunan-bangunannya rosak lalu runtuh. Kerosakan sedia ada kemudian diperparah oleh kejadian gempa bumi yang menimpa berkali-kali.

Untuk tempoh masa yang panjang, tiada sebarang aktiviti dijalankan di kota berkenaan, baik usaha pemeliharaan mahupun kerja-kerja penggalian, sehinggalah akhirnya pada tahun 1898 M, Maharaja Wilhem II dari Jerman mengunjungi Baalbek dan menghantar sepasukan ahli arkeologi untuk menjalankan ekskavasi di sana. Usaha pasukan tersebut, serta pasukan-pasukan antarabangsa pada tempoh terkemudian, berhasil memelihara kota Baalbek untuk kepentingan generasi akan datang.

TERJEMAHAN:

Joshua J. Mark. (2 September 2009). Baalbek. Ancient History Encyclopedia.
https://ancient.eu/Baalbek/


Tempat Paling Selamat Sewaktu Menularnya Wabak Penyakit

Apakah strategi terbaik apabila merebaknya wabak penyakit? Apakah jalan keluar terbaik sekiranya wabak itu mampu gengancam kelangsungan hidup manusia?

Berita buruknya ialah, apabila terjadinya hal tersebut, tiada tempat untuk anda melarikan diri. Namun, sekiranya anda berada di tempat yang betul seperti di pulau yang terpisah daripada penyebaran wabak, anda mungkin akan selamat dapat membina semula kelangsungan manusia.

Saintis telah mengenalpasti dan meletakkan kedudukan pulau perlindungan yang berpotensi dalam menghadapi krisis tersebut. Pulau yang dapat memastikan kemandirian manusia dalam tempoh yang panjang. Hal ini mungkin nampak seperti fiksyen sains distopia, tetapi sebahagian saintis memberikan amaran bahawa perkara ini tidak mustahil.

Dalam menentukan pulau yang efektif sebagai tempat perlindungan, mereka tidak pertimbangkan pulau-pulau yang kecil. Walaupun pulau yang kecil dapat menempatkan manusia untuk terus bermandiri, populasi yang kecil tanpa pelbagai pakar teknikal tidak akan membantu manusia untuk membangunkan semula tamadun manusia. Maka, saintis hanya pertimbangkan negara berdaulat yang tidak mempunyai sebarang kekuasaan di darat, tidak mempunyai jambatan yang berhubung dengan daratan dan mempunyai populasi seramai 250,000 orang.

Selain daripada ini, mereka mempertimbangkan ciri-ciri populasi, geografi, sumber alam semulajadi, sistem politik dan sistem sosial masyarakat. Selepas membuat penapisan, mereka telah menyenaraikan 20 lokasi yang paling sesuai untuk dijadikan sebagai pulau perlindungan. Markah pula diukur dari 0 – 1.

Tiga buah pulau gergasi yang paling cemerlang dan efektif sebagai tempat perlindungan ialah Australia (0.71), diikuti dengan New Zealand (0.68) dan Iceland (0.64). Selain daripada tiga pulau, pulau-pulau lain mendapat markah kurang daripada 0.50 iaitu Jepun, Barbados, Cuba, Fiji dan Jamaica. Kemudian, banyak lagi yang kurang sesuai sebagai tempat kemandirian manusia. Negara yang mempunyai GDP yang tinggi, iaitu negara yang dapat mengekalkan saluran makanan dan tenaga adalah negara yang efisyen sebagai tempat perlindungan.

Sesetengah negara mungkin dapat memperbaiki kedudukan mereka sekiranya mereka dapat meningkatkan produksi makanan dan tenaga. Sesetengah pulau mendapat kedudukan yang tidak beberapa baik kerana mempunyai situasi politik yang tidak stabil ataupun mudah terdedah dengan bahaya alam sekitar yang mana tidak sesuai untuk membangunkan tamadun manusia.

Sekumpulan saintis tersebut akur bahawa kaedah kajian mereka dapat diperbaiki di masa hadapan dengan memasukkan sekali faktor perubahan iklim. Mereka berharap, mereka tidak perlu bergantung pada analisis yang mereka keluarkan. Seperti insuran, kita harap kita tidak akan gunakan insuran tersebut. Tetapi apa-apa yang terjadi, kita harus bersedia.

RUJUKAN:

If an Extreme Global Pandemic Hits, These Are The Safest Places You Can Be. https://www.sciencealert.com/if-an-extreme-global-pandemic-hits-these-are-the-safest-places-you-can-be

Boyd, M., & Wilson, N. (2019). The Prioritization of Island Nations as Refuges from Extreme Pandemics. Risk Analysis.


Para Wanita Yang Menjadi Machiavelli

Machiavellian dalam kalangan wanita tak ramai yang muncul. Paling tidak, tak ramai yang aku kenali.

Tokoh wanita dalam politik memang ramai. Dalam peperangan pun ramai. Tokoh dalam perang agak ramai berbanding politik. Tetapi susah juga nak jumpa yang betul-betul Machiavellian.

Kebetulan aku cuma kenal 6 orang ini saja.

1. Cleopatra

Cleopatra merupakan antara pemerintah terakhir Mesir dinasti Ptolemy. Kuasai banyak bahasa dan berpengetahuan dalam bidang perubatan. Dia juga seorang diplomat. Komander tentera pada umur 21 tahun.

Ahli sejarah gambarkan Cleopatra mempunyai fizikal yang cantik dan mempunyai kemahiran memukau dan sangat manipulatif. Mana taknya, dia mampu jadikan Caesar dan Anthony sebagai boneka dalam pergelutan politiknya.

Cleopatra kahwin dengan adik dia sendiri, Ptolemy XIII dan memerintah Mesir secara bersama setelah ayah mereka meninggal dunia.

Ptolemy XIII tidak bersetuju dengan wasiat ayah mereka lalu Cleopatra dibuang negeri. Ptolemy XIII mahu Caesar iktiraf dirinya sebagai pemerintah tunggal Mesir.

Masa inilah Cleopatra ambil kesempatan memanipulasi Caesar dan akhirnya Cleopatra menaiki takhta. Ptolemy XIII dibunuh dalam pertempuran.

Ptolemy XIII digantikan oleh adik Cleopatra iaitu Ptolemy XIV, tetapi Cleopatra bunuh juga. Kemudian diganti oleh adik perempuannya, Arsinoe IV yang juga turut dibunuh sehinggalah Cleopatra sendiri menjadi pemerintah bersama dengan anaknya sendiri, Caesarion.

Walaupun Cleopatra agak kejam dengan kerabatnya, pemberontakan rakyat Mesir tak pernah berlaku ketika pemerintahannya. Dia jugalah yang memastikan supaya tiada berlaku rasuah dalam kalangan menteri.

Dia jugalah yang telah memajukan ekonomi Mesir masa itu sehingga Republik terpaksa bergantung padanya. Iya, dia disayangi rakyatnya.

2. Queen Elizabeth I

Machiavelli pernah cakap dalam karyanya, nak dapat kuasa ini ada tiga bentuk iaitu dengan kekuatan sendiri, dengan kekuatan orang lain dan dengan ‘fortuna’ (luck).

Elizabeth ini adalah penguasa yang berada dalam golongan ‘fortuna’ iaitu golongan yang sukar untuk ditemui dalam sejarah. Kerabat diraja England masa itu berebut takhta.

Seorang-seorang kena hukum pancung dan dibunuh dalam perebutan tersebut. Tetapi Elizabeth selalu bernasib baik kerana dapat melarikan dari kancah perebutan ini sehinggalah tiada siapa pun yang tinggal.

Akhirnya, dia sendiri menaiki takhta tanpa sebarang perebutan lagi. Elizabeth tak pandai sangat berpolitik sewaktu di zaman mudanya.

Tapi yang cerdiknya Elizabeth ini dia melantik penasihat dan menteri yang betul-betul dia percaya, efisyen dan memberikan kepentingan kepada negara seperti Wiliam Cecil dan Francis Walsingham (kebetulan, Cecil dan Walsingham ini Machiavellian).

Antara sebab inilah yang membuatkan Elizabeth sering terlepas daripada sebarang bentuk pembunuhan (assassination) dan ancaman ke atasnya oleh keraba diraja Scotland dan ekstremis agama.

Zaman Elizabeth ini jugalah England mula menjadi kuasa imperial dunia selepas menang perang besar ke atas Sepanyol. Ini pun ahli-ahli sejarah cakap, sepanjang pemerintahan Elizabeth, banyak nasib baik (luck, fortuna) yang berlaku ke atas Elizabeth.

Elizabeth seorang yang sederhana dan tak terlalu ekstrem. Elizabeth juga sangat cermat dalam mengendalikan polisi luar dengan kuasa-kuasa besar seperti Sepanyol dan Portugal.

3. Empress Wu Zetian

Wu Zetian merupakan seorang gundik Maharaja Taizong dari Dinasti Tang. Dia seorang yang cantik dan berpendidikan. Taizong nampak Wu Zetian ini cerdik, lalu dia dilantik menjadi setiausaha.

Masa inilah Wu belajar selok-belok politik dan mula ada hubungan dengan Putera Li Zhi (Maharaja Gaozong). Mereka juga dikurniakan cahaya mata.

Semasa menjadi gundik utama Maharaja Gaozong, Wu ‘eliminated’ kesemua halangan yang membuatkan anaknya terhalang daripada menaiki takhta.

Isteri Maharaja Gaozong, Lady Wang diceraikan dan dibuang negeri kerana dituduh membunuh anak Wu dan Maharaja. Tetapi sebenarnya Wu sendiri membunuh anaknya supaya dapat menuduh Lady Wang.

Wu juga memanipulasi keadaan dan menuduh Lady Xiao, gundik kegemaran Gaozong, mengamalkan sihir sehingga dia dibunuh. Wu amalkan pendekatan yang licik dan manipulatif untuk berkuasa.

Akhirnya, dia menjadi Maharani pertama China selepas kematian Maharaja Gaozong sebab sakit. Ia, Wu Zetian merupakan Marahaja Wanita China yang pertama selepas beribu tahun.

Semasa jadi Maharani, Wu pernah membuang anak pertamanya kerana cuba untuk mengambil kuasanya. Lalu Wu jadikan anak keduanya sebagai pewaris takhta. Tetapi Wu letakkan anak keduanya dibawah kawalan yang sangat ketat seperti penjara.

Semasa Wu memerintah, Empayar China semakin membesar dan pernah berperang dengan Korea. Wu juga memberikan sokongan penuh kepada pembangunan intelektual seperti falsafah.

4. Catherine de’ Medici

Catherine tak pernah menjadi penguasa Perancis, tetapi sebagai pemangku diraja. Catherine diakui oleh ahli sejarah sebagai seorang Machiavellian yang membuatkan takhta Perancis begitu kuat ketika tiga orang anaknya yang sangat lemah memerintah selama 30 tahun.

Tidak seperti 3 orang yang lain aku dah tulis, Catherine tidak mempunyai fizikal yang cantik. Jadi, Cahterine tak dapat berbahagia dengan kuasa suaminya, Raja Henry II kerana dibayangi oleh gundik Henry II iaitu Diane.

Catherine mula mendapat kuasa dan autoriti tinggi setelah kematian suaminya dan anaknya mula memerintah. Anak-anak Catherine sangat bergantung pada ibunya dalam urusan pentadbiran.

Masa ini Perancis mengalami konflik dan perang saudara yang teruk. Catherine memastikan kerajaan Perancis berada dalam keadaan stabil.

Catherine pernah uruskan perkahwinan anaknya supaya dapat membunuh para tetamu dalam kalangan Protestan untuk menghentikan perang agama di Perancis.

Pembunuhan ramai-ramai ini dikenali sebagai ‘St. Bartholomew’s Day of Massacre’ yang tumpah pada tahun 1572.

Ahli sejarah cakap Catherine merupakan permaisuri yang kejam dan sanggup buat apa saja untuk memastikan takhta Perancis bertahan.

Dikatakan, takhta Perancis akan jatuh tanpa Catherine pada masa itu. Catherine dilabel sebagai wanita paling berkuasa di Eropah pada kurun ke-16 sehingga zamannya digelar sebagai Zaman Catherine.

5. Olympias

Olympias merupakan ibu kepada Alexander the Great. Sebelum kelahiran Alexander, Olympias pernah bermimpi kandungannya disambar petir. Ini yang Olympias selalu dakwa anaknya merupakan anak kepada Zeus.

Olympias juga dikenali sebagai ahli yang taat kepada kultus Dionysus iaitu kultus penyembahan ular sampai dikatakan Olympias selalu tidur dengan ular.

Olympias merupakan penyumbang kekuasaan Alexander di Macedonia. Itulah, Alexander ini sebenarnya tak hebat mana pun.

Sewaktu Philip dibunuh, Olympias telah membunuh isteri Philip yang lain iaitu Eurydice dan anaknya supaya Alexander dapat menaiki takhta.

Olympias juga telah meracuni Phillina, seorang lagi isteri Philip dan anaknya, atas sebab yang sama iaitu takhta untuk Alexander.

Olympias selalu pengaruhi Alexander tentang kepentingan nasabnya yang berasal dari Achilles yang memberikan kesan besar kepada Alexander.

Semasa Alexander pernah dihalau oleh ayahnya, Olympias cuba nak bekerjasama dengan abangnya supaya menyerang Philip. Tapi Philip sempat bertindak dengan lakukan perdamaian.

Dikatakan kematian Philip dirancang oleh Olympias untuk memastikan Alexander naik takhta.

Setelah kematian Alexander, Olympias cuba nak jadikan cucunya Alexander IV sebagai raja. Dia pernah berperang dengan pemangku diraja sampai ramai dibunuh. Tapi dia kalah juga akhirnya.

6. Tamar

Tamar menaiki takhta atas kehendak ayahnya, George dan dia berharap bangsawan-bangsawalain dapat menerima Tamar sebagai penguasa.

Setelah George meninggal dunia, memang dijangka bangsawan-bangsawa ini tak dapat menerima Tamar, seorang wanita, memerintah. Tamar membunuh bangsawan-bangsawan yang menentangnya supaya kuasanya selamat dipertahankan.

Tamar pernah menceraikan dan membuang negeri suaminya sendiri iaitu Yuri kerana sering menimbulkan masalah dalam pemerintahan.

Dia berkahwin dengan orang lain, David Soslan untuk memastikan Yuri tidak pulang semula ke kerajaannya.

Tidak semua bangsawan yang dia bunuh, dia juga cuba dapatkan sokongan daripada bangsawan lain supaya autoritinya kuat di takhta.

Para pemberontak di kerajaannya sama ada dibunuh ataupun kekayaan mereka ditarik. Tamar pernah menipu untuk berunding dalam pertempuran dengan pemberontak tetapi sebenarnya dia cuba untuk kumpulkan tenteranya.

Sepanjang pemerintahannya, Georgia berada pada zaman keemasannya dan banyak pembaharuan telah dilakukan.


5 Nasihat Pemilik Farm Fresh Kepada Usahawan Muda

Farm Fresh merupakan sebuah jenama susu segar yang begitu dikenali di Malaysia bahkan ianya juga menjadi pengubah keadaan kepada pasaran produk tenusu.

Tahukah anda, Farm Fresh merupakan syarikat milikan bersama antara Loi Tuan Ee dan Azmi Zainal. Sebelum sampai ke tahap ini, mereka hadapi pelbagai jenis dugaan seperti kekurangan modal serta kurang mendapat kepercayaan daripada pasar raya tempatan.

Hari ini, mereka berdua boleh berbangga di atas penat lelah yang mereka lalui selama ini.

Jadi kepada usahawan muda, anda seharusnya mencontohi kecekalan pemilik Farm Fresh terutamanya Azmi Zainal. Berikut adalah nasihat Azmi Zainal kepada usahawan muda.

1. Buang sifat negatif

Pemilik Farm Fresh sendiri membuang sifat negatif terhadap pasaran pada ketika itu walaupun tidak diterima sebagai pemain baru dalam industri tenusu negara.

Bukan itu sahaja, Farm Fresh juga dipandang sebagai syarikat kecil yang akan melingkup tidak lama lagi.

Azmi Zainal juga sanggup turun ke pasar malam untuk mempromosi susu segar sehingga mampu berjaya sehingga hari ini. Kuncinya, buang sifat negatif kepada sikap ini akan menjerumus kita kepada lembah kebinasaan.

2. Senantiasa tenangkan diri

Perkara ini mungkin sudah diketahui oleh ramai orang iaitu senantiasa tenangkan diri daripada pelbagai jenis masalah.

Senang cerita, dekat diri dengan tuhan jika berlaku apa-apa perkara luar jangkauan. Azmi Zainal juga sudah beberapa kali gagal dalam perniagaan tetapi berkat ketenangan beliau, hari ini Farm Fresh menjadi sebuah jenama yang besar.

3. Niat yang betul

Niat ini adalah satu instrumen yang begitu penting dalam melakukan apa-apa tindakan. Niat juga akan mampu memandu kita kepada sesuatu yang diingini.

Sama sebagai mana Azmi Zainal, dimana beliau berkehendaki untuk menghasilkan produk susu segar buat rakyat Malaysia dan membantu keluarganya.

Buat pengetahuan semua, sebelum ini Azmi Zainal sanggup minum air paip di RnR semasa penghantaran susu demi menjalankan niatnya itu.

4. Jangan obses untuk cepat kaya

Masalah utama usahawan muda di negara kita ini adalah terlalu memikirkan kekayaan dan keuntungan walaupun baru mulakan perniagaan.

Buat pengetahuan, rugi adalah perkara biasa tatkala anda memulakan perniagaan. Namun jika perniagaan anda berkembang, pasti keuntungan awal akan diperolehi.

Azmi Zainal berpesan supaya jangan terlalu riak menayang kekayaan kepada masyarkat. Hal ini demikian kerana, kekayaan itu bila-bila masa sahaja boleh hilang.

Gunakanlah keuntungan awal itu untuk memperbesarkan lagi perniagaan supaya ianya boleh menjadi aset bernilai di masa hadapan.

5. Sentiasa berkongsi rezeki

Tidak salah untuk berkongsi rezeki dengan mereka yang lebih memerlukan pada ketika syarikat sedang meningkat naik.

Bukankah semakin banyak kita memberi, semakin banyak kita akan menerima? Itu apa yang diamalkan oleh Azmi Zainal apabila beliau sendiri menyampaikan bantuan kepada artis-artis veteran melalui segmen kongsi rezeki dalam rancangan Gegar Vaganza.

Jadi, rajin-rajinlah bersedekah kerana rezeki kita tidak akan pernah berkurang malahan kita berikan hak mereka disebalik rezeki itu.

Oleh itu kepada anda semua, sudah sedia untuk mulakan perniagaan? Tidak susah pun jika anda mengikut nasihat di atas dan senantiasa jujur.


Mengingati 6 Tahun Kehilangan MH370

Enam tahun lepas, sebuah pesawat mencuri perhatian dunia menerusi berita kehilangannya. Di sebalik penemuan pelbagai serpihan di beberapa tempat sejak beberapa tahun lepas, ia masih gagal menjawab nasib yang menimpa pesawat malang itu. Ya, inilah kisah MH370.

Pada 8 Mac 2014, pesawat Malaysia Airlines (MAS) MH370 dijadualkan bertolak ke Beijing, China dengan membawa 239 krew dan penumpang. Krew penerbangan diketuai oleh Kapten Zaharie Ahmad Shah dari Pulau Pinang yang mempunyai pengalaman penerbangan sebanyak 18,365 jam.

Manakala pesawat yang digunakan ialah pesawat Boeing 777-200. Pada pukul 12.41 pagi, MH370 bertolak dari Lapangan Antarabangsa Kuala Lumpur (KLIA) menuju ke Beijing dan dijadualkan mendarat di sana pada jam 6.30 pagi. Mesej terakhir Kapten Zaharie kepada pengawal trafik udara pada 1.19 pagi ialah, “Selamat malam pesawat Malaysia 370.”

Tetapi ia kemudiannya dilaporkan hilang dari radar awam Jabatan Penerbangan Awam Malaysia (DCA) pada jam 1.30 pagi. Beberapa jam selepas itu, gerakan mencari dan menyelamat (SAR) digerakkan.

Selepas mendapat laporan dari Tentera Udara Diraja Malaysia (TUDM) bahawa pesawat tersebut dikatakan berpusing ke Laut Andaman keesokan harinya, usaha pencarian diperluaskan di Laut China Selatan dan Selat Melaka.

Dalam usaha pencarian ini, banyak negara tampil membantu. Di Laut China Selatan, usaha pencarian pihak berkuasa Malaysia dibantu oleh tentera laut dan udara China dan Vietnam. Manakala Amerika Syarikat pula menghantar Armada Ketujuh Tentera Laut Amerika Syarikat (US Navy) untuk membantu pencarian di Selat Melaka pada 14 Mac 2014.

Tatkala usaha pencarian digiatkan, pelbagai bantuan dihulurkan oleh kerajaan dan MAS bagi membantu waris-waris mangsa kehilangan MH370. MAS menubuhkan pusat bantuan di Beijing dan Kuala Lumpur serta menghantar 150 staf untuk membantu, menenangkan dan memberi perkembangan terkini kehilangan pesawat berkenaan.

Sementara pihak kerajaan pula berusaha memberi maklumat terkini tentang pencarian MH370 dengan tepat. Tetapi kepantasan pihak media menyiarkan perkembangan terkini pencarian dan sesetengah khabar yang dibawa itu palsu, ia seolah-olah memberi bayangan kerajaan cuba menyembunyikan apa yang berlaku.

Keadaan ini mencetuskan kritikan bukan saja dalam kalangan waris tetapi juga dari China. Tetapi kerajaan menegaskan mereka berusaha menyampaikan maklumat terkini kehilangan MH370 dengan tepat dan teliti serta tidak mahu ia diseret ke kancah berita palsu. Perkara sebegini sudah pasti akan memberi lebih banyak tekanan emosi kepada waris-waris mangsa yang terlibat.

Pada 24 Mac 2014, dalam satu sidang media khas, Perdana Menteri ketika itu Datuk Seri Najib Razak mengumumkan MH370 disyaki terhempas di selatan Lautan Hindi dengan kesemua krew dan penumpang disyaki m4ti.

Dan ini membawa kepada usaha pencarian yang teliti di koridor berkenaan. Fokus utama pasukan pencari ialah mengesan lokasi kotak hitam pesawat yang diharap boleh menjelaskan punca kehilangan pesawat berkenaan.

Seiring dengan itu, Malaysia melantik seorang penyiasat bertanggungjawab untuk melihat insiden kehilangan MH370. Penyiasat ini dibantu oleh pakar-pakar dari Amerika Syarikat, China, Perancis dan United Kingdom.

Pasukan pencari yang diketuai kapal Haixun 01 mengesan isyarat kotak hitam yang terletak di selatan Lautan Hindi. Isyarat tersebut turut dikesan oleh Kapal Pertahanan Australia (ADV) Ocean Shield yang meletakkannya 300 batu nautika dari lokasi isyarat yang dikesan Haixun 01.

Namun untuk sepanjang tahun 2014, usaha pencarian pasukan pencari termasuk menggunakan kaedah pencarian bawah air untuk mengesan pesawat malang itu tidak berhasil.

Tetapi semua itu berubah apabila sebuah flaperon ditemui penduduk tempatan di Pulau Reunion pada tahun 2015. Hasil pemeriksaan pakar-pakar penerbangan mengesahkan flaperon tersebut datang dari pesawat MH370.

Dengan penemuan flaperon ini, ia turut mengesahkan bahawa usaha pasukan pencari mengesan pesawat MH370 di selatan Lautan Hindi merupakan satu keputusan tepat. Ini turut menimbulkan teori bahawa pesawat membuat pendaratan di atas air sebelum ia perlahan-lahan ditenggelami air.

Kemudian pada tahun 2016, lebih banyak serpihan MH370 dijumpai. Pada April 2016, serpihan daripada kabin pesawat dijumpai di perairan Rodrigues, salah satu pulau di Maldives. Ini disusuli dengan penemuan kepingan sayap MH370 di Pulau Pemba, Tanzania pada 23 April 2016.

Pada Januari 2017, usaha pencarian bangkai pesawat MH370 dihentikan selepas pemeriksaan membabitkan 120,000 kilometer per segi di selatan Lautan Hindi tidak berhasil. Fokus pihak berkuasa ialah menganalisis semua petunjuk yang ada sebelum menentukan kawasan pencarian terbaru.

Pada Januari 2018, Malaysia memeterai perjanjian dengan Ocean Infinity untuk membuat pencarian selama 90 hari di kawasan sama dengan menggunakan data baru. Kontrak dengan Ocean Infinity kemudiannya disambung lagi selama tiga bulan bagi membolehkan usaha pencarian berjalan lancar.

Namun pada 29 Mei 2018, usaha pencarian dihentikan dan kontrak Ocean Infinity tidak disambung. Pada Julai 2018, satu laporan akhir berkenaan MH370 dibentangkan oleh Pasukan Penyiasatan Keselamatan Pertubuhan Penerbangan Awam Antarabangsa Malaysia (ICAO) Annex 13.

Malangnya, laporan tersebut tidak memberi jawapan yang diharapkan oleh waris-waris mangsa yang terlibat kerana tidak menyatakan dengan jelas apa sebenarnya yang menimpa pesawat MH370. Ketiadaan jawapan sebegini yang membawa kepada pelbagai teori kontroversi yang kadang-kadang mengganggu emosi waris-waris mangsa yang terlibat.

Malah bagi ketua penyiasat Datuk Kok Soo Chon, beliau menyifatkan laporan yang dibentangkan mereka itu bukan laporan akhir MH370. Ini kerana jawapan sebenar kehilangan pesawat berkenaan hanya boleh dijawab apabila bangkai pesawat berjaya ditemui.

Di sebalik kekecewaan itu, pasukan ICAO Annex 13 turut memberi pelbagai cadangan penambahbaikan membabitkan sistem kawalan trafik udara tempatan dan antarabangsa, imbasan kargo, rekod latihan dan perubatan kru pesawat serta laporan kesihatan mental dan susulan kru penerbangan.

Sehingga hari ini, waris-waris mangsa masih berharap agar usaha pencarian kembali diteruskan. Dan jika benar apa yang dilaporkan akhbar The Sydney Morning Herald, ia dijangka akan dilaksanakan pada tahun ini.

Mengikut laporan tersebut, usaha pencarian ini akan memfokuskan kepada pencarian serpihan-serpihan bangkai pesawat yang diharap dapat membantu mengecilkan lagi skop kawasan pencarian.

Manakala dari pihak kerajaan pula, Kementerian Pengangkutan akan berjumpa dengan Perdana Menteri, Tan Sri Muhyiddin Yassin bagi membentangkan kertas Kabinet berkaitan pampasan kepada waris mangsa pesawat MH370.

Menurut ketua setiausaha kementerian, Datuk Isham Ishak, pampasan itu adalah sebagai penyelesaian luar mahkamah bagi kes saman waris mangsa terhadap kerajaan Malaysia dan agensi berkaitan.

Pihak kementerian juga akan terus berusaha untuk mendapatkan sokongan daripada kerajaan baharu bagi meneruskan misi pencarian MH370 yang telah dihentikan sebelum ini.

RUJUKAN:

Astro Awani. (2020). Mengenang 6 tahun misteri kehilangan pesawat MH370. http://www.astroawani.com/berita-malaysia/mengenang-6-tahun-misteri-kehilangan-pesawat-mh370-232813

Bernama. (2020). MH370: Kementerian Pengangkutan akan jumpa PM bincang pampasan waris. Astro Awani. http://www.astroawani.com/berita-malaysia/mh370-kementerian-pengangkutan-akan-jumpa-pm-bincang-pampasan-waris-232876

Chung, Clarissa. (2020). Families waiting for next MH370 search. The Star. https://www.thestar.com.my/news/nation/2020/03/08/families-waiting-for-next-mh370-search

Abdul Karim, Luqman Arif dan Mohd Noor, Mohd Husni. (2018). Bukan laporan akhir MH370. Harian Metro. https://www.hmetro.com.my/mutakhir/2018/07/363278/bukan-laporan-akhir-mh370


Plague Inc: Game Simulasi Wabak Makin Popular

KETIKA komuniti dunia sedang hangat membicarakan berkenaan penularan Koronavirus baharu, judul permainan simulasi wabak iaitu ‘Plague Inc’ telah mencatat peningkatan muat turun luar biasa terutama di China, Amerika Syarikat dan United Kingdom (UK).

Berdasarkan platform sistem operasi Apple iaitu iOS, permainan berkenaan telah mencatatkan jumlah muat turun paling tinggi minggu ini dan mencatatkan jumlah muat turun sejak dilancarkan pada 2012 sebanyak 85 juta kali.

Judul permainan yang dibangunkan oleh syarikat berpangkalan di UK, Ndemic Creations memperlihatkan jumlah muat turun luar biasa sejak minggu lalu. Namun, pembangun permainan berkenaan enggan mendedahkan angka rasmi muat turun.

Permainan Plague Inc itu pernah diiktiraf sebagai judul paling berjaya menampilkan simulasi serangan wabak dan pemain mempunyai satu objektif iaitu menghapuskan keseluruhan kehidupan manusia untuk memenangi permainan terbabit.

Berdasarkan konsep permainan, Plague Inc mempunyai beberapa tahap kesukaran dan pemain boleh memilih termasuk membuka kunci mod permainan dan ia mempunyai tujuh jenis wabak yang mempunyai keupayaan masing-masing.

Untuk tahap pertama, pemain perlu memenangi permainan dengan menggunakan wabak daripada kategori bakteria sebelum kunci mod permainan dibuka untuk senario seterusnya iaitu Virus, Kulat, Parasit, Prion, Virus Nano dan Senjata Kimia.

Firma analytic AppAnnie mendedahkan bahawa judul berkenaan menjadi permainan berbayar paling tinggi mencatatkan jumlah muat turun sejak minggu lalu dan menduduki tempat keenam dalam kategori aplikasi berbayar keseluruhan.

Tetapi pada 24 Januari lepas, Ndemic melaporkan dalam satu ciapan mereka bahawa laman sesawang mereka tidak dapat berfungsi pada hari itu berikutan penyertaan permainan yang tinggi.

Ini berikutan peningkatan bilangan pengguna baru yang cuba memahami apa sebenarnya yang berlaku berkenaan koronavirus termasuk bagaimana ia beroperasi dan bagaimana ia tersebar.

Sejak itu, menurut pencipta permainan James Vaughan, laman sesawang dan pelayan permainan kembali pulih dan beroperasi seperti biasa. Vaughan pernah dijemput oleh Pusat Kawalan dan Pencegahan Penyakit (CDC) untuk berucap di hadapan pakar-pakar organisasi itu selepas CDC melihat Plague Inc merupakan cara terbaik mengajar orang ramai tentang penyebaran penyakit.

Selepas berita penularan Koronavirus baru menjadi hangat, Ndemic mengeluarkan satu kenyataan pada minggu lepas yang berbunyi, “Situasi penularan koronavirus ialah satu situasi sebenar yang memberi kesan kepada ramai orang.

Kami sentiasa menyarankan para pemain untuk mendapatkan maklumat terus daripada pihak berkuasa tempatan dan global.” Ndemic turut menghubungkan permainan Plague Inc dengan satu halaman dari WHO berkenaan maklumat koronavirus.

Ndemic menambah Plague Inc memang direka agar kelihatan realistik dan berinformasi tanpa mensensasikan isu serius membabitkan dunia sebenar. Malah, Ndemic turut menekankan permainan tersebut bukan model saintifik yang tepat dan ia tidak seharusnya dijadikan sumber yang diharap berkenaan koronavirus.

RUJUKAN:


20 Fakta Menarik Mengenai Piramid

Kebanyakan orang hanya sekadar tahu bahawa piramid itu merupakan satu binaan pencakar langit yang besar dan telah dibina beribu-ribu tahun lamanya serta masih kekal sehingga sekarang. Bahkan, saban hari dan saban tahun, pelancong berpusu-pusu datang ke tapak pra-sejarah ini untuk menyaksikan sendiri salah satu seven wonder of the world ini.

Piramid menjadi tumpuan pelacong seantero dunia dan menjadi salah satu sumber pendapatan utama negara Mesir. Secara peribadi, selaku orang yang pernah menziarahi piramid yang terletak di Giza, Mesir ini beberapa kali, saya sebenarnya masih dalam keadaan tertanya-tanya. Bagaimana manusia boleh terfikir untuk membina monument atau binaan yang gila seperti ini? Perasaan inkuiri yang membuak-buak mendorong kepada terhasilnya penulisan artikel ini.

1.) Tiga piramid (Khufu, Khafre, Menkaure) yang terletak di Giza Necropolis adalah Piramid yang paling diketahui ramai. Namun demikian, jumlah sebenar piramid yang telah ditemui di Mesir Kuno adalah sebanyak 140 buah!

2.) Piramid tertua dikenali dengan nama Piramid Djoser yang dibina di kawasan Necropolis, Saqqara pada sekitar abad ke-27 SM.

3.) Piramid Khufu (atau dikenali dengan nama Piramid Cheops) merupakan piramid yang terbesar. Ketinggiannya mencapai 146.50 meter. Namun demikian, disebabkan gempa yang berlaku, ketinggiannya sekarang berkurangan kepada 138.8 meter.

4.) Piramid Agung Giza memegang rekod sebagai binaan manusia tertinggi di dunia selama lebih dari 3000 tahun sehingga Katedral Lincoln dibina di England pada tahun 1311.

5.) Piramid Agung Giza merupakan salah satu seven wonder of the world tertua dan masih bertahan sehingga hari ini.

6.) Jumlah manusia yang terlibat dengan kerja-kerja pembikinan piramid mungkin berbeza menurut satu penyelidik dengan penyelidik yang lain. Namun secara purata, jumlahnya boleh mencecah sehingga 100 000 orang pekerja!

7.) Piramid Giza ‘dijaga’ oleh The Great Sphinx iaitu sebuah patung monolit (limestone) terbesar di dunia. Katanya, The Great Sphinx ini wajahnya sangat mirip kepada wajah Firaun Khafra.

8.) Kesemua piramid di Mesir dibina di tepian barat Sungai Nil yang merupakan lokasi terbenamnya matahari. Perkara ini dikaitkan dengan mitos alam roh atau orang mati dalam mitologi Mesir Kuno.

9.) Orang-orang Mesir Kuno memakamkan para bangsawan mereka di piramid bersama dengan barang-barang seharian para bangsawan tersebut hatta barang-barang perhiasan sekalipun. Hal ini demikian kerana, mereka percaya bahawa orang yang telah mati akan menggunakan kesemua barang tersebut di akhirat kelak.

10.) Arkitek pertama yang bertanggungjawab atas pembinaan Mesir ialah Imhotep. Seorang ahli matematik, arkitek dan juga doktor. Bahkan, dia dikatakan juga sebagai pereka kepada Piramid yang pertama ; Piramid Djoser.

11.) Para sejarawan masih berselisih pendapat tentang teknikal pemindahan batu-bata besar piramid. Namun kajian terkini didadapati bahawa batu-bata itu dibawa melalui sistem perairan di Sungai Nil.

12.) Ada cubaan untuk menghancurkan piramid di Giza oleh al-Aziz, penguasa Kurdi dan Sultan Ayyubiyah kedua Mesir pada abad ke-12. Namun, usaha ‘mulia’ ini terpaksa dihentikan kerana dia tidak sanggup memikul kerja yang berat ini. Walaubagaimanapun, dia berjaya juga meninggalkan ‘kenangan’ kecil di wajah Piramid Menkaure.

13.) Ketiga-tiga buah piramid di Giza itu tersusun sejajar dengan gugusan bintang Orion (Constellation of Orion) yang dikaitkan dengan Dewa Osiris, iaitu Dewa kepada Kelahiran dan Akhirat.

14.) Piramid Agung Giza (The Great Pyramid of Giza) dianggarkan dibina daripada 2 300 000 buah batu blok yang beratnya antara dua hingga 30 tan. Ada sesetengahnya yang sampai mencecah 50 tan!

15.) Piramid ini pada awalnya diliputi dengan batu kapur putih (limestone) yang halus. Batu tersebut memantulkan cahaya Matahari dan menyebabkan piramid kelihatan seperti bersinar-sinar dari kejauhan. Namun, batu tersebut hanya tinggal sebahagian kecil sahaja kerana mungkin musnah disebabkan oleh kejadian gempa bumi satu masa dahulu.

16.) Di sebalik suhu panas di Mesir yang sungguh luar biasa, suhu dalaman piramida sebenarnya tidak seperti di luar iaitu 20 Celcius (60 Fahrenheit).

17.) Ada pihak yang mengatakan bahawa piramid bukan dibina oleh golongan hamba tetapi buruh yang diberikan gaji.

18.) Walaupun piramid dan Mesir Kuno sering dikaitkan dengan tulisan Hieroglif , namun tiada sebarang tinggalan tulisan tersebut yang ditemukan di dalam binaan piramid

19.) Banyak ruangan atau bilik (chamber) yang masih belum dibongkar misterinya. Saban hari, akan ada sahaja penemuan baharu berkenaan dengan Piramid Agung Giza.

20.) Makam para pekerja yang membangun piramid yang mati ketika pembangunan piramid dijalankan terdapat di sekitar kawasan piramid sahaja. Sejauh ini, telah ditemukan kira-kira lebih daripada 600 buah makam dan pertama kali dijumpai oleh pelancong asing pada tahun 1990. Perkara ini menguatkan lagi teori bahawa piramid dibina oleh pekerja yang diberi upah dan gaji, bukan golongan budak atau hamba.

Sumber Rujukan:


Membedah Sejarah Dan Isi Kitab Kematian Mesir Purba

Dalam setiap tamadun dan agama, ada saja panduan yang berkisar tentang alam barzakh. Bagi Tamadun Mesir Purba, terdapat satu kitab yang menjadi rujukan mereka bila membicarakan alam berkenaan iaitu Kitab Kema.ti.an.

Satu contoh Kitab Kema.tian Tamadun Mesir Purba ialah dokumen Papirus Ani yang disimpan di Jabatan Mesir dan Sudan, Muzium British. Artifak ini dibawa ke muzium pada akhir abad ke-19 oleh seorang pakar Mesir Purba British bernama Ernest Wallis Budge. Budge menggunakan orang tengah tempatan, merasuah pihak berkuasa dan menipu pihak Perancis yang bertanggungjawab menyelia ekskavasi dan membenarkan misi arkeologi negara-negara asing.

Sesiapa saja yang melihat dokumen itu tahu ia diperoleh dengan cara salah. Malah, sebelum Budge, pakar arkeologi Jerman Karl Richard Lepsius menggelar pengambilan teks berkenaan sebagai satu bentuk ‘pinjaman’ mengikut gambaran penduduk tempatan. Ini kerana ia merupakan cara bagi si ma.ti pada era Mesir Purba menyelesaikan perjalanannya ke alam barzakh menjelang matahari terbit.

Dokumen Papirus Ani milik seorang penulis diraja bernama Ani yang tinggal di Luxor atau nama antikuitinya Thebes. Thebes merupakan kota untuk Dewa Amon semasa era pemerintahan Firaun Ramses II sekitar 1250 SM. Dokumen itu merupakan pasport Ani untuk menempuh perjalanan ke alam barzakh.

Setiap kali pakar-pakar arkeologi membuat ekskavasi di tapak-tapak perkuburan, makam atau bandaraya Mesir Purba, mereka pasti akan menjumpai dokumen sama berhampiran dengan keranda dan ma.ya.t si ma.ti. Inskripsi Kitab Kema.ti.an ini bertujuan memberi ketenangan dan jaminan kepada si ma.ti yang mencari keabadian dan keamanan.

Kitab Kema.ti.an berperanan sebagai pencerita pengalaman empirikal di mana alam barzakh ialah tempat bagi si ma.ti mendapat ganjaran atau dihukum. Dua figura menjadi teras utama iaitu Dewa Osiris dan Dewa Anubis.

Mengikut mitologi Mesir Purba, Osiris dan isterinya Dewi Isis memerintah Mesir dengan penuh makmur. Tetapi kedudukannya sebagai raja dicemburui kekandanya Dewa Set sehingga mendorongnya merampas kuasa dan membu.nu.h Osiris. Isis memilih untuk kekal setia lalu mencari ma.ya.t suaminya yang dirosakkan dan menyatukannya semula. Osiris hidup seketika bagi membolehkan isterinya itu mengandung dan melahirkan putera mereka, Horus.

Selepas mencecah usia dewasa, Horus membalas dendam dengan menyingkirkan bapa saudaranya Set sebagai pemerintah Mesir Purba. Susulan itu, Horus muncul sebagai pemerintah baru Mesir Purba dengan ayahandanya Osiris kekal sebagai pemerintah alam kema.ti.an. Dengan menjadikan Osiris sebagai lambang takdir, ia menunjukkan keadilan sentiasa ditegakkan kepada si ma.ti walaupun di alam barzakh.

Anubis pula merupakan dewa Mesir Purba berkepala anjing yang bertanggungjawab memantau proses pengawetan si ma.ti. Selain itu, Anubis turut berperanan sebagai pengawal makam dan mumia serta membimbing si ma.ti semasa di alam barzakh.

Satu bahagian Kitab Kema.ti.an utama ialah upacara menimbang hati manusia. Ia akan ditimbang pada satu timbangan dengan helaian bulu pada satu bahagian yang lain. Timbangan ini atau Ma-at merupakan lambang keadilan, keamanan dan harmoni serta berlawanan dengan kekacauan. Semakin ringan hati si ma.ti itu, semakin dekatlah ia dengan Ma-at.

Upacara ini sebenarnya ingin menilai sama ada si ma.ti menjalani kehidupan yang baik atau sebaliknya. Hati merupakan otot dan menyimpan memori kepada semua tindakan moral manusia. Mengikut tradisi Mesir Purba, hati kebiasaannya dibiarkan kekal dalam mumia. Hati mengikut kepercayaan mereka melambangkan kesedaran manusia, berbeza dengan zaman moden yang menjadikan otak sebagai tempat kesedaran manusia.

Sebelum hati manusia ditimbang, si ma.ti akan memasuki Dewan Penghakiman atau Dewan Kebenaran. Di sini, si ma.ti akan dipersembahkan dengan senarai kejahatan yang dilakukannya semasa di dunia dan membuat pengakuan di hadapan Osiris, dewa-dewi Mesir Purba dan 42 orang penilai.

Dengan melihat Papirus Ani, kita dapat melihat senarai je.na.yah yang dilakukan Ani iaitu mencuri, melanggar kod etika, memfitnah dan membu.n.uh. Bila diminta membuat pengakuan, dia menegaskan dirinya tidak bersalah untuk semua pertuduhan.

Kebiasaannya, pengakhiran setiap sesi soal jawab bersifat mententeramkan dan memaafkan. Tetapi adakalanya, si ma.ti yang malang menyaksikan hatinya dimakan oleh makhluk berkepala buaya yang dipanggil Ammit dan dihalang daripada menaiki tingkat syurga yang lebih tinggi. Dalam kes Ani, Ammit rupa-rupanya sedang mengintai peluang mendapatkannya.

Kitab Kema.ti.an juga sebenarnya ingatan kepada warga Mesir Purba bahawa dewa-dewi mereka tidak akan terpedaya dengan tipu helah murahan. Sebaliknya, azimat dan mentera-mentera tertentu yang diletakkan berhampiran dengan si ma.ti akan berbisik tentang apa yang perlu diperkatakan, ke mana hendak pergi dan bagaimana berinteraksi dengan dewa-dewi sekiranya terlupa. Sementara ahli keluarga dan rakan-rakan si ma.ti pula membuat korban bagi memastikan si ma.ti sentiasa mempunyai bekalan di alam sana.

RUJUKAN:

Abdessamad, Farah. (2021, 16 Ogos). From Osiris to Ammut: How Ancient Egyptian DITAPIS rituals carry a timeless message. Middle East Eye.


Phishing: Jangan Sampai Kena Hack!

Apabila penggunaan internet dan teknologi yang ada di sekeliling melonjak naik, saluran yang berpotensi untuk menjadi risiko kepada keselamaran juga turut terdedah dan berkembang dengan pesat. Daripada serangan kecil seperti menggodam pencetak melalui sambungan wifi, hinggalah serangan tahap komersil berskala besar yang bertujuan untuk mewujudkan gangguan, adalah penting untuk sentiasa mengetahui bagaimana kita sebagai orang awam boleh melindungi data kita daripada diceroboh dan disalah guna.

Untuk tujuan ini, dalam artikel ini, saya akan meliputi beberapa serangan siber yang paling biasa dan beberapa amalan terbaik untuk menghalangnya. Walaupun ianya tidak semestinya satu kaedah fool-proof, kaedah ini dapat mengurangkan risiko untuk peluang anda menjadi mangsa seterusnya.

Salah satu daripadanya dahlah serangan Phishing.

Phishing adalah asas kepada serangan bercorak kejuruteraan sosial di mana penyerang akan cuba untuk menipu pengguna untuk melaksanakan beberapa bentuk tindakan. Ini termasuk pelbagai tugas seperti:

1. Menekan pautan laman sesawang yang telah diubahsuai (ditipu) yang nampak seperti pautan yg sama dengan pautan sebenar dengan menggunakan URL pendek:Pautan Normal: https://example.orgPautan yang ditipu: http://examplee.org

2. Muaturun fail atau folder yang mengandungi perisian perosak (malicious)

3. Meminta maklumat peribadi seperti akaun bank anda atau nombor keselamatan sosial

Dalam kebanyakan kes, tindakan ini akan melibatkan anda untuk berkongsi maklumat peribadi atau memuat turun beberapa fail atau perisian ke peranti anda.

Bagaimanakah penyerang ini dapat membuat anda menjalankan sebarang tugas ini?

Kejuruteraan sosial adalah satu tindakan psikologi memanipulasi seseorang untuk mendapatkan sesuatu. Dalam kes phishing, serangan ini boleh datang dalam pelbagai bentuk, ianya berpusat di sekitar individu atau institusi yang dipercayai. Ia mungkin sekecil penyerang menyamar sebagai pekerja dengan kerjanya meminta anda untuk membantu mereka dengan isu yang mendesak, atau sekadar penyerang memalsukan bank anda dengan cara menipu supaya anda memikirkan akaun bank anda telah dikompromi.

E-mel seolah-olah tidak kelihatan dari bank anda dengan meminta anda untuk menetapkan semula kata laluan anda dengan mudah boleh menutup serangan percubaan phishing.

Penyerang mungkin boleh merosakkan laman web yang kelihatan hampir sama seperti laman web bank anda, sehinggalah apabila anda memasukkan nama pengguna dan kata laluan anda, dan pada masa itu penyerang kini mempunyai maklumat anda.

Pencegahan

Jadi bagaimana anda menghalangnya?

Anda perlu perhatikan kepada beberapa perincian seperti: penggunaan tatabahasa yang lemah dalam e-mel, tiada logo, pautan yang jelas tidak sepadan.

Dalam beberapa kes, ada sesetengah percubaan bijak penyamaran ya, dan bahawa jika anda melihat secara ringkas melalui e-mel anda, anda tidak akan perasan, dan jika sedemikian berlaku, maka pasti sebahagian usaha penggodam sudah mula berjalan.

Dari segi bank atau institusi yang lebih besar, anda lebih cenderung untuk mendapatkan panggilan dari nombor yang tidak diketahui / 1-800 atau mempunyai mel terus dihantar ke alamat tetap anda jika anda benar-benar menjadi mangsa penipuan.

Mana-mana e-mel yang anda terima, pastikan terlebih dahulu perinciannya. Mula-mula, pastikan e-mel sesuai dengan institusi / kenalan dan tidak ada percanggahan. Seterusnya, jika mereka menghantar pautan kepada anda, tanda awal adalah pautan itu sendiri, adakah ia sepadan dengan institusi itu? Jika ya, adakah pautan HTTPS atau HTTP?

JANGAN muat turun sebarang lampiran melainkan anda pasti bukan malware. GMail mempunyai pengimbas anti virus yang terbina untuk memastikan fail itu tidak berniat jahat. Walau bagaimanapun, jika anda menghadapi kes di mana ia berada, GMail akan memberitahu anda sebelum memuat turun bahawa e-mel mengandungi lampiran yang mencurigakan.

Walau bagaimanapun, perkara terbaik untuk dilakukan dalam senario ini adalah jika anda benar-benar tidak pasti ialah dengan menghubungi siapa saja yang menghantar e-mel kepada anda secara langsung. Panggilan telefon terus kepada rakan, keluarga dan mana-mana institusi yang berkaitan dengannya dengan mudah dapat mengesahkan jika mereka baru-baru ini cuba menghubungi anda.

Phishing boleh dicegah dengan mudah jika anda bersungguh-sungguh dan memberi sedikit perhatian kepada perincian. Memastikan e-mel dan kandungannya sah adalah penting dan perkara ini mesti sentiasa berada di dalam fikiran anda. Jika anda mengambil langkah-langkah mudah ini dan mendidik orang lain, anda boleh mengurangkan peluang anda dan peluang organisasi anda menjadi mangsa.


Kenapa Negara-Negara Barat Jauh Lagi Maju Dari Malaysia?

Nak faham persoalan macam ni kena ada “historical thinking skills”.

Orang ada skill ni kalau aku sebut tahun 1814, dia dapat bayangkan rupa dunia waktu tu.

1814, UK dah jadi industrial empire. Negara “Malaysia” tak wujud lagi.

Bukan salah Malaysia. Starting point tak sama.

Negara Barat/Eropah macam UK ni mereka memasuki fasa negara (state) lebih awal. Lepas jadi negara, mereka mula memperluaskan kuasa, menjajah negara lain untuk memperkayakan mereka sendiri.

Ini dunia tahun 1914, sebelum berlaku P.eran.g Dunia Pertama. Nampak tak negara2 Eropah ni hampir menguasai satu dunia?

UK sendiri menguasai 1/3 dunia, bukan secara politik malah ekonomi. Sumber asli di Afrika, India, Tanah Melayu semua dijarah bagi menjana kekayaan UK.

Selepas P.eran.g Dunia Kedua tamat (1945), baru negara-negara Afrika dan Asia diberi merdeka.

Tapi negara yang baru merdeka ni tak akan mampu mencapai tahap sama macam negara penjajah sebab masih perlu deal dengan legasi penjajahan.

Ambil contoh Afrika, semasa penjajah datang, mereka belum masuk fasa negara (state). Masih masyarakat “tribe”.

Selepas UK datang, dia pergi gariskan tribe yang berbeza-beza ke dalam wilayah penjajahan yang sama. Contoh macam Nigeria.

So selepas UK belah, negara2 ni berdepan dengan masalah integrasi, sehingga berlaku p.eran.g saudara. So tak ada masa nak membangunkan ekonomi.

Di Malaysia, penjajahan UK meninggalkan legasi jurang ekonomi antara kaum, bandar dan luar bandar.

Disebabkan kemunduran, negara-negara ni masih bergantung kepada penjajah asal bagi tujuan ekonomi. Negara penjajah asal kekal maju, jadi “core”, manakala negara baru merdeka ni hanya setakat menjadi “periphery” bagi membekalkan sumber kepada negara maju.

Malah ada orang pernah buat estimate bahawa jumlah kos penjajahan UK ke atas India adalah sebanyak USD45,000,000,000,000 (45 trilion).

45 trilion tu lah yang memperkayakan UK dan jajahannya yang diberi keistimewaan seperti Canada, Australia & NZ (sebab sama-sama Englishmen).

Sampai hari ni pun ketidakdilan ni belum diatasi sepenuhnya. Adalah sekali sekala negara2 maju ni bagi “bantuan” atau “layanan khas” kepada “negara2 sedang membangun”.

Ada correlation antara underdevelopment dan penjajahan, dan juga legasinya.

Mungkin orang akan jadikan negara seperti Korea Selatan sebagai counter-example. Pernah dijajah, mundur tapi maju dalam masa yang singkat. So orang nisbahkan kemunduran relatif Malaysia kepada sikap rakyat, kononnya.

Yang itu pun ada kaitan dengan sejarah. Kemajuan Korea Selatan adalah disebabkan dasar diktator bernama Park Chung-hee yang membangunkan industri Korea melalui syarikat terpilih (chaebol).

Hasilnya, kekayaan Korea hari ni dipegang oleh chaebol. Rakyat sebenarnya miskin.

Malah pembangunan pun hanya terhad kepada kawasan Seoul dan Gyeongsang yang sokong Park. Jeolla yang lawan Park tak dapat pembangunan.

Hari ni pun ramai orang Korea panggil negara mereka sebagai “neraka” (Hell Joseon), ada yang sanggup pindah ke Malaysia.

Kalau lihat pada sejarah pembangunan Malaysia, kita pada 1980-an pun nak jadi macam Korea bangunkan industri. Tapi beberapa faktor seperti populasi telah membataskan potensi kita.

Sekarang kita berdepan pula dengan persaingan dari Vietnam & Indonesia yang tengah booming.

Malaysia boleh jadi maju, cuma mengambil masa. Dan soal maju ni relatif. Bila kita dah “maju”, negara lain pula dah jadi “lebih maju”.

Bukan salah sesiapa, tapi ada faktor “structural” seperti sejarah, geografi yang membataskan potensi kita.


Mengkaji Dasar Sekularisasi Atataturk

Sebelum itu, penulis ingin menyatakan bahawa penulis bersetuju bahawa Mustafa Kemal Ataturk adalah sebahagian daripada sejarah Turki yang kaya, namun tidak semua tokoh bersejarah dalam mana-mana tamadun sekalipun adalah sempurna dan pasti ada cacat cela dalam pemerintahan mereka.

Tetapi kita sebagai peminat sejarah wajib berfikiran terbuka untuk memberi atau menerima sebarang kritikan dan kita mesti membicarakannya tanpa menyinggung perasaan orang lain. Bagi majoriti rakyat Turki, Mustafa Kemal masih tetap seorang pahlawan atau bapa kemerdekaan Turki.

Jadi penulis berharap semua orang boleh meletakkan diri sendiri di tempat mereka kerana niat kita bukan untuk menyinggung perasaan atau menyakiti orang lain, tetapi sekadar mengulas isu politik di negara orang.

ATATURK ADALAH POLIS FESYEN

Larangan kerajaan Republik Turki untuk budaya pemakaian yang berorientasikan ciri-ciri keagamaan adalah terang-terangan berakar dari penubuhan negara Turki moden yang sekular.

Ketika penubuhan republik itu, Mustafa Kemal, memperkenalkan satu peraturan berpakaian yang terrancang untuk menjauhkan simbolik agama dari sistem pentadbiran dan perkhidmatan awam.

Peraturan tersebut merupakan sebahagian daripada agenda reformasi yang mengubah hampir setiap aspek kehidupan masyarakat Turki, dari kod sivil, sistem abjad, sistem pendidikan hingga ke struktur integrasi sosial mengikut jantina.

Kod pakaian gaya barat pada masa itu, dikhaskan untuk kaum lelaki. Fez – sejenis topi pendek, berbentuk kerucut, berwarna merah, yang banyak mempengaruhi budaya bersongkok di Tanah Melayu, yang menjadi kod pakaian lelaki Uthmaniyyah sejak zaman Sultan Mahmud II menjadikannya sebahagian daripada pakaian rasmi kebangsaan pada tahun 1826, telah dimansuhkan.

Mustafa Kemal sendiri terkenal dengan kecenderungannya yang gemar memakai topi Panama untuk menterjemahkan minatnya terhadap gaya Eropah, ia disesuaikan dengan pemakaian baju kemeja, tali leher linen kelabu.

Semuanya jelas ketika dia melakukan program jelajah ke seuruh pelusuk negaranya pada musim panas tahun 1925 dengan tujuan untuk menjual idea barunya kepada penduduk Turki yang masih sangat kuat semangat konservatifnya.

Pada musim gugur, Rang Undang-undang Topi tahun 1925 diluluskan, ia menjadikan hiasan kepala lelaki gaya Eropah de rigueur (ketetapan wajib yang sesuai dengan peredaran masa) dan menghukum pemakai fez dengan hukuman penjara pada tempoh yang lama dengan khidmat masyarakat yang berat.

Sekularisme memperoleh kemenangan pertama dan terbesar terhadap dunia Islam pada 29 Oktober 1923, ketika Mustafa Kemal semakin berkuasa di Turki, dia secara sistematik telah meneruskan programnya untuk mempelopori idea sekular di negara Islam yang luar biasa itu.

Mustafa Kemal bermula dengan meletakkan pentadbiran untuk semua urusan agama, termasuk pendidikan agama, di bawah kendalian pemerintahannya. Kemudian pada tahun 1924, dia memerintahkan angkatan tentera dan penjawat awam memakai topi gaya Eropah, bukan lagi topi fez klasik Turki.

Tidak lama kemudian, undang-undang melarang pemakaian fez sepenuhnya diluluskan dan ia mewajibkan semua lelaki Turki memakai topi gaya Eropah. Pada 17 Februari 1926, undang-undang Syariah digantikan dengan undang-undang yang hampir sama dengan terjemahan kod Swiss.

Anehnya, Ataturk membiarkan wanita menentukan cara pemakaian mereka. Dia memberikan kebebasan kepada kaum wanita untuk memutuskan sendiri apakah mereka ingin menutup kepala mereka atau tidak, mungkin dia mengandaikan bahawa mereka akhirnya akan menanggalkan hijab ketika identiti Turki baru yang sekular itu dilaksanakan. Apa yang mengejutkan adalah begitu ramai wanita yang menyambut baik pelaksanaan sistem sekular gaya Ataturk itu.

PENGHAPUSAN ELEMEN ISLAMIK

Pada 9 April 1928, satu klausa dalam Perlembagaan Turki yang mengisytiharkan agama Islam sebagai agama rasmi negara dihapuskan dan pendidikan agama Islam di sekolah dilarang.

Keputusan pada tahun 1928 juga turut menghapuskan sistem penulisan karakter Arab di mana ia digunakan untuk menulis bahasa Turki sebelum itu, ia digantikan dengan sistem tulisan dan abjad Romawi. Percubaan untuk membuang perkataan Arab dan Parsi dari bahasa Turki juga pernah dilakukan namun tidak pernah berjaya.

Setelah kem*tian Mustafa Kemal, undang-undang sekular diteruskan oleh para penggantinya. Pengaruh Mustafa Kemal sangat kuat hingga pengikutnya memperkenalkan satu ideologi baharu yang dikatakan lebih kuat daripada sekularisme itu sendiri iaitu Kemalisme.

Idea itu kekal berkuasa dalam menyerap pengaruh budaya Eropah, semuanya mesti mengikut cara barat termasuklah hari cuti hujung minggu dan sistem nama keluarga, tetapi ironinya, mereka langsung tidak menunjukkan minat dan teoritis dalam tradisi Eropah yang lain iaitu sistem demokrasi dan kebebasan bersuara. Ini bermakna, idea Kemalis hanya menerima pengaruh budaya Eropah mengikut selera yang menepati citarasa mereka sahaja.

Mustafa Kemal secara praktikalnya memerintah sebagai diktator dan para penggantinya akan terus memerintah di bawah sistem satu parti. Pihak pembangkang terus ditindas dengan tidak adil. Para pendokong Kemalis sentiasa menghalalkan cara mereka yang tidak demokratik itu dengan alasan tipikal yang sentiasa diulangi oleh rejim diktator yang lain: “rakyat masih belum bersedia untuk menerima demokrasi”.

Tetapi rakyat Turki sebenarnya telah bersedia untuk demokrasi. Pada tahun 1946, pemerintahan Kemalis diwajibkan untuk mengiktiraf sekurang-kurangnya satu parti pembangkang iaitu Parti Demokratik yang diasaskan oleh Celal Bayar, walaupun mereka kalah teruk dalam pilihan raya pertama tetapi berkuasa pada pilihanraya berikutnya.

Oleh kerana Turki telah menjadi lebih demokratik, peranan golongan Islamis mampu menonjolkan diri. Dewan Kebangsaan Turki kemudian meluluskan kewajiban kajian semula untuk memperkenalkan semula pendidikan Islam di sekolah.

Tetapi, pengaruh Kemalis masih terlalu kuat dan struktur golongan Islamis masih tidak teratur. Perbahasan di Dewan Kebangsaan hanya menghasilkan pengenalan semula pendidikan Islam selama dua tahun di sekolah rendah dan di luar waktu persekolahan biasa.

Kemalisme adalah produk berpenyakit yang dihidapi oleh budaya Turki pada awal abad itu. Ianya lahir dari kelemahan monarki dalam dinasti Uthmaniyyah sendiri, kegagalan memodenkan angkatan tentera dan faktor-faktor lain, budaya Turki telah kehilangan begitu banyak harga diri dan semangat.

Kemalisme berkembang melalui keadaan ini, iaitu ketika rakyat Turki berada dalam keadaan yang amat terdesak dan tiada pilihan lagi, mereka perlu menyokong Mustafa Kemal semasa tanahair mereka sedang diduduki British dan Perancis setelah mereka kalah dalam Per*ng Dunia Pertama dan itu lah sumbangan terbesar Mustafa Kemal iaitu bangkit melawan penjajahan dan memerdekakan Turki.

Namun tindakannya yang berusaha memotong Turki dari akarnya sudah tentulah memalukan. Tetapi jika mengikut sejarah mana-mana tamadun sekali pun, satu budaya itu tidak akan berkembang jika tidak menentang akarnya sendiri, budaya Melayu kita hari ini juga pernah menentang budaya nenek moyang kita sendiri yang berakar kepada budaya Hindu-Buddha sebelum kebangkitan Kesultanan Melaka memperkenalkan istilah Melayu sebagai sebuah bangsa dengan lebih umum.

Namun, tidak hairanlah mengapa setelah 80 tahun Turki masih perlahan dalam mencapai status negara maju, semuanya kerana tidak demokratik. Dahulu, sekiranya ada golongan intelektual atau wartawan yang mengkritik Mustafa Kemal, dia boleh dipenjara sehingga 15 tahun.

Pelajar wanita atau pensyarah boleh dibuang dari universiti kerana memakai tudung di tempat yang tidak sepatutnya, ini mungkin masih boleh difahami kerana larangan bertudung tidak berlaku pada zaman Ataturk tetapi ia hanya berlaku selepas cubaan rampasan kuasa pada tahun 1980an.

Setelah rampasan kuasa tentera Turki pada tahun 1980, pemakaian hijab telah dilarang oleh undang-undang untuk tempat-tempat tertentu. Tudung dilarang dipakai di pejabat-pejabat kerajaan, kawasan hospital, universiti, dan sekolah.  Menjelang tahun 1980-an, isu ini telah menjadi konotasi politik yang panas.

Rasuah dan lain-lain bentuk korupsi adalah perkara biasa. Dari segi ekonomi, keadaan ekonomi negara Turki pada waktu itu adalah biasa-biasa saja namun Turki kekal ketinggalan dalam pembangunan teknologi sebagaimana gagalnya nenek moyang mereka zaman Uthmaniyyah, mereka masih jauh berada di belakang kebanyakan negara Islam dan Asia.

Solusinya ada pada rakyat Turki sendiri, kita hanya mampu mengulas, namun dalam konteks sekarang, sekuat mana jua kebangkitan kuasa golongan Islamis seperti Erdogan dan parti AKP sekali pun, seratus tahun akan datang pun amat mustahil untuk nama Mustafa Kemal Ataturk dinafikan sebagai manusia yang paling besar jasanya dalam menyekat penjajahan barat ke atas tanahair bangsa Turki sendiri.

Bahkan hari ini jika anda berbicara sesuatu yang tidak baik tentang Mustafa Kemal di hadapan rakyat Turki sendiri, peratusan untuk muka anda ditampar oleh mereka adalah amat tinggi.

RUJUKAN:


Tentera Salib Berpakat Dengan Mongol Melawan Umat Islam

Bagaimana mungkin tente-ra Salib sanggup bekerjasama dengan pihak yang berbeza pegangan agama?

Kebanyakan orang Eropah hari ini mengingati orang Mongol sebagai ancaman bagi kewujudan bangsa Eropah suatu ketika dahulu, sehingga ramai yang mungkin terkejut apabila mengetahui bahawa pada satu ketika beberapa kuasa besar Eropah sebenarnya pernah menjalin hubungan persekutuan dengan Empayar Mongol.

Kerajaan Perancis khususnya berminat membentuk pakatan dengan Ilkhanat semasa  pe-rang Salib yang terakhir. Keinginan ini bukan semata-mata dari atas dasar rasa putus asa, dan sebenarnya ada ramai raja Kristian yang mendorong persekutuan itu.

Apa Yang Mendorong Perancis dan Mongol Bersama?

Orang Perancis telah lama memahami manfaat memaksa lawan mereka dalam  pe-rang dua-medan. Contoh terkenal adalah perikatan mereka dengan Poland sebelum  pe-rang Dunia II, persekutuan mereka dengan Rusia sebelum  pe-rang Dunia I, dan perikatan mereka dengan orang Scotland dalam usaha menentang Inggeris.

Manakala bagi yang kurang terkenal, pada abad ke-8 dan ke-9 mereka telah bersekutu dengan Bani Abbasiyah ketika memberontak menentang Kekhalifahan Umayyah. Secara semula jadi, ketika  pe-rang Salib di Tanah Suci yang berterusan menemui kegagalan pada tahun 1200-an, Perancis berusaha untuk menerapkan dasar ini sekali lagi.

Harapan akan kedatangan bantuan dari Timur telah bermula sejak  pe-rang Salib Pertama. Menjelang tahun 1100-an, legenda tentang Prester John mula meraih populariti, terutamanya ketika kegagalan  pe-rang Salib menyebabkan banyak orang Kristian menjejak lebih banyak berita baik. Legenda itu mewujudkan harapan tentang seorang raja Kristian yang akan datang kepada orang-orang Kristian untuk menolong ketika mereka memerlukan.

Dia dipercayai kononnya tinggal di Asia Tengah atau India.  Selepas  pe-rang Salib Kelima, desas-desus tersebar mengenai seorang raja besar, yang datang dari Timur, yang telah menghan-curkan pasukan Islam di Parsi. Dia seharusnya adalah anak lelaki atau cucu Prester John, dan dia kononnya datang untuk menuntut Jerusalem bagi pihak Kristian.

Walau bagaimanapun, pasukan tente-ra yang besar dan telah menak-luki Parsi itu, ternyata bukanlah di bawah kendali seorang raja Kristian yang hebat, melainkan beliau adalah seorang Khan Agubg yang hebat — Genghis Khan sendiri.

Walaupun orang Mongol lazimnya melihat orang lain selain Mongol samada sebagai rakyat atau musuh (tiada istilah rakan sekutu dalam prinsip bangsa Mongol), mereka memberikan pengecualian bagi pihak Perancis. Ilkhanat, salah satu kerajaan pecahan Empayar Mongol setelah kema-tian Genghis Khan, telah kecewa dalam usahanya untuk meluaskan pengaruhnya berikutan kekalahan di tangan tente-ra Mamluk pada Pertem-puran Ain Jalut.

Mamluk juga merupakan salah satu musuh utama Tente-ra Salib sepanjang jangka waktu ini, jadi, satu perikatan tentu akan bermanfaat bagi keduanya. Tetapi, bagaimana dua kumpulan yang berbeza itu boleh saling mempercayai Bagaimana mungkin tente-ra Salib membenarkan untuk bekerjasama dengan orang yang berlainan agama? Memandangkan raja Perancis ketika amat terkenal sebagai seseorang yang lebih rela kalah di tangan Muslim daripada menjalinkan perikatan dengan sebuah pihak yang bukan beragama Kristian?

Membentuk Perikatan

Kerajaan Perancis bukanlah kumpulan Kristian pertama yang bekerja sama dengan orang Mongol, atau menemui titik perdamaian dalam dasar masing-masing. Pihak Mongol telah menyerap beberapa negara Kristian ke dalam empayar mereka, dan membiarkan mereka menikmati hak kebebasan beragama.  Bahkan Paus sendiri pernah cuba menghubungi pihak Mongol pada awal tahun 1240-an.

Walaupun hubungan ini biasanya runtuh dengan cepat, dengan Paus menuntut Mongol supaya bertaubat dan memeluk ajaran Kristian, dan Khan ketika itu membalas dengan tuntutan supaya Paus tunduk pada kekuasaan Mongol, ia membentuk pola hubungan diplomatik antara orang Kristian dan Mongol.

Mongol telah mena-wan beberapa kerajaan Kristian, terutamanya Georgia dan Armenia. Memandangkan kerajaan-kerajaan ini menyerah dengan rela hati, pihak Mongol tid,ak menuntut mereka melepaskan pegangan agama mereka, dan sebaliknya membiarkan mereka menjadi negara pelanggan.

Tidak lama kemudian, beberapa bangsawan dari negeri-negeri ini mengirimkan surat ke Barat yang memaklumkan bahawa pemerintah Mongol bertoleransi dengan orang-orang Kristian, yang kebanyakannya benar, dan menyatakan supaya orang-orang Kristian harus bersedia untuk bergabung dengan mereka. Berdasarkan surat-surat dan seruan tentang legenda Prester John ini, orang Kristian bersikap lebih terbuka terhadap perikatan dengan Timur.

Apabila Raja Louis IX dari Perancis mendarat di Tanah Suci untuk melancarkan  pe-rang Salib Ketujuh, dia bertemu dengan utusan Mongol. Anehnya, mungkin kerana kegagalan tente-ra Mongol sebelum itu, mereka bersikap sedikit sopan dan tidak meminta Louis IX tunduk kepada Mongol. Pihak Mongol mencadangkan agar Perancis menye-rang Mesir sementara salah seorang panglima Güyük Khan akan menye-rang Baghdad.  Perjanjian sepertinya telah dilaksanakan.

Kegagalan Ketente-raan

Wilayah kekuasaan Ilkhanat terdiri dari Iran / Parsi moden, sebahagian besar Kaukasus, separuh dari Iraq, sebahagian Anatolia, Syria Utara, dan beberapa bahagian dari negara-negara Asia Tengah. Oleh itu, secara teori, ia sedanh berada dalam posisi yang ideal untuk menye-rang di sepanjang barisan hadapan bahagian Timur Mamluk.

Malangnya bagi perikatan itu, Güyük Khan telah pun ma-ti sebelum utusan Perancis berjaya menghubunginya untuk menyelesaikan perjanjian. Janda Güyük menjadi penyandang kuasa sebelum pemilihan Khagan seterusnya diadakan dalam upacara kurultai, namun dia kembali kepada tradisi lama iaitu menuntut penyerahan kerajaan Kristian sepenuhnya di bawah Mongol.

Walau bagaimanapun, perkara ini akhirnya bukan lagi menjadi suatu isu yang penting, kerana pencerobohan Perancis menemui kegagalan besar sehingga pihak Mongol tidak berupaya melakukan apa-apa pun. Pasukan Perancis dimus-nahkan semasa Pertem-puran Fariskur, satu-satunya pertem-puran besar dalam  pe-rang Salib. Semasa pertem-puran itu, Grand Master Templar terbu-nuh dan Raja Louis dita-wan.

Raja Louis IX dibebaskan setelah membayar nilai te-busannya dan dia akan mencuba lagi dalam  pe-rang Salib ke-8, kali ini dengan pakatan yang lebih serius bersama pihak Mongol. Tidak lama selepas Pertem-puran Ain Jalut, Abaqa Khan telah menghantar utusan untuk menawarkan sokongan ketente-raan kepada Perancis sebaik sahaja Louis mendarat di Palestin. Namun, Raja Louis memutuskan untuk mendarat di Tunisia sebaliknya.

Oleh kerana kedudukan Louis sekarang berada jauh dari Ilkhanat, tidak banyak usaha yang dapat dilakukan oleh Mongol.  Pe-rang Salib ke-8 tidak pernah berjaya dilancarkan kerana Raja Louis, puteranya, dan ramai anak buahnya ma-ti kerana wabak penyakit. Sebilangan besar tente-ra Salib kemudian pulang, walaupun armada Inggeris telah pun tiba ketika mereka berlalu pergi.

Satu Lagi Percubaan — Inggeris

Pihak Inggeris memutuskan untuk meneruskan kempen ke Tanah Suci, dan mendarat di Acre. Mereka menghubungi Abaqa Khan, untuk meneruskan kembali persekutuan “Franco” -Mongol (bagi orang Mongol, semua orang Eropah Barat adalah “orang Frank”). Abaqa gembira dengan berita ini, dan bertanya bilakah tarikh yang sesuai untuk mereka melancarkan se-rangan terkoordinasi.

Ilkhanat melancarkan se-rangannya pada akhir Oktober 1271, sehingga meninggalkan kesan yang besar. Berikutan tercetusnya  pe-rang saudara, Abaqa hanya dapat menghantar sekitar 10,000 tente-ra, tetapi dia berjaya mencapai matlamatnya. Penduduk Islam mula melarikan diri dari se-rangannya, dan dia mengalahkan beberapa pasukan Mamluk serta merampas Aleppo.

Namun, Abaqa memutuskan pasukannya tidak mampu bertahan menghadapi se-rangan balas terancang yang dilancarkan pada bulan November. Pada pertengahan November, mereka telah berangkat kembali ke Ilkhanat.

Di sisi Inggeris, dari pihak mereka, juga memperoleh beberapa kejayaan di bawah kepemimpinan Putera Edward (bakal Raja Edward). Mereka mena-wan beberapa buah kota dan armada Mamluk, tetapi akhirnya menyedari mereka tidak memiliki kekuatan untuk merebut kembali Jerusalem mahupun mempertahankannya. Kedua-dua pihak bersetuju untuk memeterai perjanjian 10 tahun, 10 bulan, dan 10 hari. Ini merupakan  pe-rang Salib besar yang terakhir ke Tanah Suci.

Usaha Terakhir Perikatan dan Legasinya

Pihak Perancis dan Ilkhanat terus saling berhubungan hingga tahun 1300-an, tetapi tidak banyak yang membuahkan hasil dari hubungan ini. Negeri Salib Jerusalem dita-wan pada tahun 1291, kali ini secara kekal. Ilkhanat jatuh pada tahun 1330-an, dan wabak Black De-ath mengakhiri kebanyakan hubungan di antara Perancis dan Timur.

Hari ini, pakatan Franco-Mongol sering dianggap sebagai perkara remeh. Namun, pakatan itu mencabar tanggapan dan kepercayaan popular mengenai Tente-ra Salib dan Mongol. Tak ramai orang yang tahu bahawa tente-ra Salib pernah bekerjasama dengan golongan pagan, bahkan hanya memandang mereka sebagai ancaman kepada peradaban Eropah.

Walaupun perikatan ini tidak pernah mencapai matlamat asas mereka, subjek ini telah menjadi topik kegemaran di kalangan spekulator sejarah alternatif. Betapa berbezanya dunia hari ini seandainya  pe-rang Salib hibrid yang dilancarkan oleh pakatan Franco-Mongol (atau Anglo-Mongol) itu berjaya.

RUJUKAN:

Abate, Mark T.; Marx, Todd (2002). History in Dispute: The Crus4des, 1095–1291. 10. Detroit, Michigan, USA: St. James Press.

Barber, Malcolm (2001). The Trial of the Templars (2nd). Cambridge, UK; New York, New York, USA: Cambridge University Press.